ועדת העבודה והרווחה, כנסת 25, פרוטוקול מספר 82, 2023-07-05 00:00

ישראל אייכלר: בוקר טוב לכל הנאספים לישיבה החשובה שלנו פה עם שר הביטחון

ישראל אייכלר:  ברוך בואך, שר הביטחון יואב גולן

ישראל אייכלר:  היום יום רביעי, ט"ז בתמוז התשפ"ג, 5 ביולי 2023

ישראל אייכלר:  אני מתכבד לפתוח את דיון ועדת העבודה והרווחה בהצעת חוק הנכים (תגמולים ושיקום) (תיקון מס' 33), התשפ"ג–2022, בהכנה לקריאה שנייה ושלישית

ישראל אייכלר:      אני מתכבד לקבל בברכה את שר הביטחון, ידידי, חה"כ יואב גלנט, שהניח את כל עיסוקיו הביטחוניים בסיומו של מבצע רחב למיגור הטרור בג'נין

ישראל אייכלר:  הוא הגיע להשתתף איתנו בדיון בוועדה, דבר שלא היה מעולם בהיסטוריה של ועדת העבודה והרווחה, ששר הביטחון, בכבודו ובעצמו, מגיע להשתתף בדיון לכבודכם

ישראל אייכלר:      זו העת להתפלל לשלומם של כל החיילים ששבו מג'נין והחיילים הניצבים בכל מקום שהם

ישראל אייכלר:  נביע תנחומים למשפחת הקצין דוד יהודה יצחק הי"ד, שנפל אמש בג'נין שבשומרון, והוא תושב בית-אל שביהודה

ישראל אייכלר:  יצחק קידש שם שמיים בחייו ובמותו

ישראל אייכלר:  יהי זכרו ברוך

קריאות: אמן

ישראל אייכלר: אנחנו תפילה לשלום כל מתיישבי ארץ ישראל, מהשומרון ויהודה, מירושלים ועד תל-אביב וכל ערי המרכז, תושבי הדרום ויושבי הצפון, כולל יהודי התפוצות, כולם יעד של אויבי ישראל

ישראל אייכלר:  הם אינם מכירים בזכותנו לחיות בארצנו בשלום, והקדוש ברוך הוא, שומר ישראל, ישמור שארית ישראל בארץ ישראל ובעולם כולו

ישראל אייכלר:      ידידי שר הביטחון, עצם השתתפותך בדיון בנושא החשוב של טיפול בנכי צה"ל ונפגעי פעולות איבה היא אמירה ברורה וחד-משמעית כי מדינת ישראל לא הפקירה ולא תפקיר את חייליה שהיא שולחת בחזית, גם פצועי הגוף וגם פצועי הנפש, וגם משפחותיהם, וכמובן, משפחת השכול ונפגעי פעולות איבה

ישראל אייכלר:      יתירה מזאת, השתתפותך בוועדה שפותחת את הדיון בפרק הדיור, שהוא הפרק הראשון ולא האחרון, שנוגע בצורכיהם המיוחדים של הלומי הקרב, מוכיחה את מחויבותך להלומי הקרב כפי שהצהרת בעבר וליווית אותנו כל העת

ישראל אייכלר:  את מושב החורף האחרון זכינו לנעול יומיים לפני חג הפסח, והמנהלת ענת תעיד שזו הייתה הישיבה האחרונה של איזושהי ועדה במושב החורף, בתיקון חקיקה שהסדירה סיוע בביטוח סיעודי של אלפי נכי צה"ל ונפגעי פעולות איבה, כולל - - - השתתפות המדינה בפרמיה בסך 50%, וזו החלטה של השר יואב גלנט שעמד והבטיח, וקיים

ישראל אייכלר:      במושב הקיץ העומד להסתיים תיכף, התקדמנו בהמשך החקיקה בשלל דברים המיטיבים עם נכי צה"ל, כאשר במקביל פרסם משרד הביטחון את ארבעת הפרקים הנוספים שירכיבו בהמשך את החוק, והם כבר פרקים הנוגעים בטיפול ושיקום הנכים והלומי הקרב

ישראל אייכלר:  במהלך הדיונים שמענו כאן, אדוני השר, עדויות מסמרות שיער של גיבורי ישראל שלחמו בגבורה, חלקם חזרו מצולקים בנפש ובגוף, וכעת אנו בעיצומה של חקיקה שתיטיב עם אותם גיבורים, ותאפשר את שיקומם ותקל על ההתמודדות היומיומית שעוברים הם ובני משפחותיהם הקרובים להם בכל יום

ישראל אייכלר:      אני חייב לציין כי במהלך הדיונים הועלו נקודות חשובות שהעליתי בפניך בפגישות שעשינו לאורך כל הדיונים איתך ועם צוות המשרד שלך

ישראל אייכלר:  אני מודה לך על האוזן הקשבת, על ההתגייסות בהכנסת שינויים ושיפורים כפי שעלו מהדיונים, לדוגמה, הפיכת הוראת השעה של מבחני הכנסה מקלות להוראות קבע, שתיכנס לחוק קבוע, בעזרת השם, עוד במושב הנוכחי, אני מקווה; הורדת ביורוקרטיה וקיצור הליכים כמו הכרה אוטומטית במחלות נלוות; ליווי אישי במחלקות ייעודיות להלומי קרב; רכבים המתאימים למשפחות ברוכות ילדים, ועוד, כפי שתפרט אתה

ישראל אייכלר:      כאן המקום להעלות על נס את השינוי הגדול שהורגש באגף השיקום, זאת עם כניסתה לתפקיד של ראש אגף השיקום, הגב' לימור לוריא; שינוי מבורך שכל המשתתפים כאן בדיון העידו על כך יחד עם כלל הצוות

ישראל אייכלר:  אני רוצה להודות גם לצוות הוועדה, שאני אומנם היושב בראשה, אך הם עושים את העבודה ובלעדיהם לא יכולנו להתקדם בצורה מקצועית – הגברת ענת כהן שמואל וכל הצוות שמאחורי הקלעים, היועצת המשפטית, עו"ד יעל סלנט, שמשקיעה עוד שעות של פגישות ועבודת כתיבה סיזיפית כדי שיצא דבר מתוקן מתחת ידינו

ישראל אייכלר:      טרם אעביר אליך את רשות הדיבור, אסיים בתפילה: שומר ישראל, שמור שארית ישראל ואל יאבד ישראל, האומרים שמע ישראל, השם עוז לעמו ייתן, השם יברך את עמו בשלום, ויקוים בך הפסוק: כי השם אלוקיכם ההולך עמכם להילחם לכם עם אויבכם להושיע אתכם

קריאות: אמן

ישראל אייכלר: לפני דברי השר, אני רוצה לבקש מכל המשתתפים, כמו עד עכשיו, לכבד את הדיון ואת הנוכחים, לא להתפרץ בשום אופן האחד לדבריו של השני

ישראל אייכלר:  אני מבקש גם מחברי הכנסת, כל אחד יקבל את זכות הדיבור, נא לא להתפרץ

ישראל אייכלר:      הדיון יחולק לשניים

ישראל אייכלר:  ראשית, השר ייתן את הסקירה שלו

ישראל אייכלר:  לאחר מכן, התייחסות של חברי הכנסת והמשתתפים

ישראל אייכלר:  השר יסכם את הדברים שלו ביחס לדברי הנוכחים, ואחר כך אנחנו נמשיך עם מר שרשבסקי – כולם מחכים למוצא פיך בקשר להמשך הדיונים

ישראל אייכלר:  אני מבקש להתכנס לזמנים שנקבע כדי שיוכלו גם שאר המשתתפים להביע את עצמם

ישראל אייכלר:  בבקשה, השר גלנט, רשות הדיבור שלך

הביטחון יואב גלנט: שלום, בוקר טוב

הביטחון יואב גלנט:  אדוני היושב-ראש, חבריי חברי הכנסת, לפני שאפתח בדיון עצמו ובנושא שלשמו התכנסנו, אני רוצה כאן בפורום הזה לשלוח את תנחומיי למשפחתו של רב-סמל דוד יהודה יצחק ז"ל, לוחם ביחידת אגוז, תושב בית-אל שנהרג הלילה בסיום המבצע

הביטחון יואב גלנט:      הבשורה הקשה על  נפילתו במבצע של רב-סמל דוד יהודה יצחק, מגיעה בסיומו של  מבצע מוצלח, מדויק, נועז, של לוחמי צה"ל, שבמסגרתו פעלו שתי חטיבות במרחב ג'נין, האחת, בתוך מחנה הפליטים, חטיבת הקומנדו והחטיבה המרחבית שסביב מחנה הפליטים בהיקף של אלפי לוחמים

הביטחון יואב גלנט:  הם הגיעו לעשרות אתרים שבהם מיקמו המחבלים בג'נין, מארגונים שונים, מפעל של ייצור טרור: מטענים, תחמושת, סוגים שונים של אמצעי לחימה, חלקם בייצור עצמי, חלקם בניסיונות הברחה שהגיעו ממקומות אחרים

הביטחון יואב גלנט:  ולמעשה, מהמקום הזה הם זרעו מוות ברחבי יהודה ושומרון, וגם מחוץ לקו הירוק או פנימה מהקו הירוק

הביטחון יואב גלנט:      הדבר הזה הושמד כתוצאה מפעולה נועזת של לוחמי צה"ל, שירות הביטחון הכללי ומשמר הגבול

הביטחון יואב גלנט:  הדרך שבה בחרנו לפעול הייתה כזו שמצד אחד, מגיעה אל כל הנקודות שבהן נמצאים המחבלים כתוצאה ממודיעין מדויק, ומצד שני, לוקחת סיכון מסוים מפני שיש צורך לזכור שבמחנה הפליטים חיים 12,000 אזרחים, ועשינו כל מאמץ והצלחנו לא לפגוע בהם

הביטחון יואב גלנט:  זה דבר חשוב כשלעצמו, הן בצד ההומניטרי והן בשל ההשלכות של הנושא

הביטחון יואב גלנט:      אני רוצה להביע הערכה לרמטכ"ל, לראש השב"כ, למפקדי צה"ל וללוחמים שפעלו בשטח בצורה יוצאת-דופן, באומץ לב, בדייקנות, במקצועיות, ועשו את המצופה מהם, ולומר כאן: לטרור לא יהיה מקום שבו הוא יוכל להסתתר

הביטחון יואב גלנט:  כשם שפעלנו לפני חודשיים בעזה בפעולה מדויקת נגד הג'יהאד האסלאמי, כך פעלנו נגד כל ארגוני הטרור במחנה הפליטים בג'נין

הביטחון יואב גלנט:  את זה אנחנו יודעים להעתיק, ולעשות גזור-הדבק, אם צריך, לכל מקום אחר

הביטחון יואב גלנט:      אנחנו מושיטים יד לשלום ולחיים של שותפות לכל אחד

הביטחון יואב גלנט:  מצד שני, מי שינסה לפגוע בילדי ישראל ובאזרחי ישראל יפגוש את קיר הברזל ואת עוצמתו של צה"ל ושל מערכת הביטחון, ויישא באחריות למעשים שלו, כך שהיחס יהיה דיפרנציאלי לחלוטין

הביטחון יואב גלנט:  מי שמנסה לפגוע בנו, יוכה קשה

הביטחון יואב גלנט:  מי שידבר איתנו בפרחים, יקבל בחזרה סוכריות

הביטחון יואב גלנט:      אדוני היושב-ראש, הגעתי לכאן משלוש סיבות

הביטחון יואב גלנט:  הסיבה הראשונה והחשובה מכל, זה מפני שנכי צה"ל ופצועי צה"ל חשובים לי מאוד וחשובים למערכת הביטחון

הביטחון יואב גלנט:  יושב כאן ידידי עידן קלימן, יו"ר ארגון נכי צה"ל – כשהשתחררתי לפני למעלה מעשר שנים, הקמתי ועמדתי בראש אגודת הידידים של ארגון נכי צה"ל, בהתנדבות, כמובן, מתוך ראייה של חשיבות הנושא וחשיבות העניין, ודאגתי שהתהליך הזה ימשיך לרווחתם של נכי צה"ל

הביטחון יואב גלנט:      אני לא אומר את זה בשביל לספר על עצמי, אלא בשביל לומר לכם שאחרי 35 שנים בצבא, חשבתי שאני יודע הרבה על נכי צה"ל

הביטחון יואב גלנט:  כשהגעתי לארגון, והבנתי עם איזה קשיים מתמודדים נכי צה"ל יום ולילה, לפעמים לילה ויום, גם מי שנפגעו בגופם וגם מי שנפגעו בנפשם – והחלק של אלה שנפגעו בנפשם הוא כ-25% מתוך נכי צה"ל – כ-15,000 מתוך כ-60,000 נכי צה"ל, וצריך לזכור את המספר הזה

הביטחון יואב גלנט:      אני שמח שמדינת ישראל, אחרי שנים ארוכות, ובתהליך ממושך, שמחייב הבנה והכרה חברתית, הגיעה להבנה ולמסקנה שצריך לטפל ולדאוג ולהכיר גם באלה שנפגעו בנפשם, מפני שהדבר הזה איננו פשוט

הביטחון יואב גלנט:  קראתי את מה שאמר ד"ר שרשבסקי, ואחד הדברים המרכזיים הוא היכולת להבחין ולזהות, להבדיל ולדעת כיצד לטפל, וזו התמודדות שנעשה אותה ונסתמך כמובן גם על הוועדה שאתה הובלת

הביטחון יואב גלנט:      אני אומר את הדברים ועובר לסעיף השני שבגללו הגעתי

הביטחון יואב גלנט:  הדבר הראשון הוא הדאגה לנכי צה"ל

הביטחון יואב גלנט:  הנושא השני – אני חושב שכל שר, בוודאי שר הביטחון, חייב דיווח לכנסת

הביטחון יואב גלנט:  כך המערכת הזאת עובדת, ויש לכנסת סמכות לא רק כמחוקק, אלא כגוף מבקר על הממשלה, ואנחנו כאן בתוקף החוק

הביטחון יואב גלנט:      הדבר השלישי, אני לא מותיר חברים בקרב לבד

הביטחון יואב גלנט:  כשראיתי שחברי, חה"כ ישראל אייכלר, נמצא בקרב לבדו וסופג קשיים, אז באתי להצטרף ולעמוד לידו כפי שהבטחתי, כי אני חושב שאתה מוביל מהלך חשוב מאוד

הביטחון יואב גלנט:  וגם אם אנחנו סופגים מעת לעת ביקורת, חשוב שנעשה את הדברים הנכונים בכוח היכולת שלנו והמשאבים שעומדים לרשותנו

הביטחון יואב גלנט:  בעניין הזה אנחנו ניצבים ביחד

הביטחון יואב גלנט:      לפני חודשיים או שלושה שמעתי בממשלה כאלה שאמרו לי שהדבר הזה לא יעבור לעולם, והנימוקים שלהם היו לא טכניים, אלא נימוקים עקרוניים, שכביכול תהיה פה איזושהי התקפלות או חשש או דבר דומה, ואני בא גם בשל הסיבה הזו

הביטחון יואב גלנט:      אני רוצה להודות לכל מי שלוקח חלק בעניין, קודם כל, לחבריי חברי הכנסת מכל סיעות הבית; לארגון נכי צה"ל וכל מי שקשור בתהליך הזה; ללימור לוריא שמובילה ביד רמה את הדברים במשרד הביטחון; לוועדה ולכל מי ששותף לדברים

הביטחון יואב גלנט:      אם כך, מהי החשיבות של קידום חוק נכי צה"ל? ראשית, אנחנו רוצים להרחיב את הזכויות

הביטחון יואב גלנט:  הדבר הזה לא קרה למעלה מעשור, אם אינני טועה, כ-11 שנים, והגיעה השעה לעשות את זה

הביטחון יואב גלנט:  כמו הרבה דברים גדולים, חלק מהתהליך יהיה בשלבים

הביטחון יואב גלנט:  בהקשר הזה, מוטב לעבוד בשלבים מאשר לא לעבוד בכלל, ומוטב מאוחר מאשר בכלל לא

הביטחון יואב גלנט:  אנחנו עושים צדק של העברת החקיקה והקניית הדברים או ביסוס מעמדם בחוק, ולא בתקנות משרדיות ובהוראות שעלולות להשתנות מעת לעת, והחוק הוא חוק

הביטחון יואב גלנט:      אנחנו צפויים להוסיף בחלק הראשון שני פרקים

הביטחון יואב גלנט:  האחד, שעוסק בכל נושא הדיור והניידות; או שניים, אחד בדיור והשני בניידות

הביטחון יואב גלנט:  ובהמשך עוד ארבעה פרקים שעוסקים בצדדים של רפואה, רווחה, תעסוקה והתחום הסוציאלי או הפסיכו-סוציאלי

הביטחון יואב גלנט:  כל הדברים האלה פורסמו להערות הציבור, ואני מקווה שאת החלק הראשון נצליח להשלים עוד במושב הזה, שיסתיים בעוד שבועות אחדים

הביטחון יואב גלנט:      למעשה, באנו גם לשמוע את הציבור וגם לשמוע את חברי הכנסת

הביטחון יואב גלנט:  אני בטוח שתשכיל לשלב את הדברים, חה"כ אייכלר, בתוך התחומים, וכפי שהבאת אליי כבר בשבועות האחרונים, פעם אחר פעם, בישיבות שעשינו, סדרה של בקשות שחלק גדול מהן נענו וטופלו – כך נעשה

הביטחון יואב גלנט:      לגבי הדברים העיקריים, קודם כל, במסגרת עיגון ההטבות בחוק, אגף השיקום יוכל לממש עוד כ-120 מיליון שקלים לטובת הנושאים השונים והמענים שניתנו עד היום

הביטחון יואב גלנט:  ההמלצות של ועדת שרשבסקי הן בסדר גודל יותר גדול מזה, של כ-150 מיליון שקל

הביטחון יואב גלנט:  אתם תשמעו על כך בהרחבה, לאחר מכן, בחלק השני – כ-150 מיליון שקל תוספת

הביטחון יואב גלנט:      אנחנו מתכוונים להקים מחלקות ייעודיות לטיפול באוכלוסיות הייחודיות, בדגש על הפוסט-טראומה בתוך המשרד

הביטחון יואב גלנט:  אנחנו בוחנים כיצד זה יקרה, אבל הדברים שאני אומר הם לפרוטוקול והם יבוצעו על ידי משרד הביטחון

קריאה: האם תהיה הגדרה, כמו שכתוב בקווי היסוד?     

הביטחון יואב גלנט: אני מציע שתיתנו לי לסיים, ולכל מי שמודאג – לא תהיה סטייה משום דבר שהוסכם או נכתב, בוודאי אם הוא כתוב בחוק, וגם אם הוא מופיע בהסכמים שונים

הביטחון יואב גלנט:      אנחנו נפעל להגדרה ייעודית של המתמודדים עם פוסט-טראומה

הביטחון יואב גלנט:  למרות מה שאני אומר, בתוקף המדיניות שלנו אנחנו לא נבדיל בין מי שנפגע בכל דרך, בקרב, בדרך אל הקרב, באימון או בשגרה, מפני שאני חושב שכולם זכאים

הביטחון יואב גלנט:  ודבר שני, ההפרדה היא מאוד-מאוד מעורפלת – מה דינו של חייל שנמצא בשטח בג'נין, חייל שפועל באבטחה בג'נין, חייל שמביא את האספקה אל מי שנמצא בתוך ג'נין, וחייל שמוצב במחסום ומבקר את אלה שיוצאים לעבודה מג'נין

הביטחון יואב גלנט:  כולם נושאים במשימה, כל אחד לפי ההנחיות שהטילו עליו מפקדיו ובתוקף הכיוונים שהנחתה ממשלת ישראל באמצעות משרד הביטחון

הביטחון יואב גלנט:  ולכן, ההבדלים הם מאוד-מאוד מעורפלים

הביטחון יואב גלנט:  כך זה לגבי כל דבר

הביטחון יואב גלנט:      אנחנו נקים ועדת חריגים בדיור לנושא הפוסט-טראומה, שיהיה לה סמכות ואפשרות לאשר ולממש את הזכאות עבור מגזרים שעד היום לא התאפשר להם, מסוגים שונים, ובקשות להגדלת הסיוע

הביטחון יואב גלנט:      לאחר שאני אסיים ואולי אצליח גם לענות על חלק מהשאלות, ידברו חברי ועדת שרשבסקי, ואני מודה להם מראש על עבודתם המסורה ועל התהליך

הביטחון יואב גלנט:  כפי שתשמעו, יהיו בעניין הזה מספר צעדים שקשורים לליווי אישי וייעוץ משפטי-פיננסי בנושא של דיור בכלל ורכישת דירה בפרט

הביטחון יואב גלנט:  תהיה הרחבה של אוכלוסיות שזכאיות למענק לרכישת דירה, וזה מתבטא בסכומים גדולים, דרך הורדה של אחוז הנכות הנדרשת על-מנת לעמוד בקריטריון, מ-50% ל-35%, וההפרש הזה הוא הפרש משמעותי

הביטחון יואב גלנט:  הגדלת סכומי סיוע בדיור לפוסט-טראומתיים, מסגרות שיקומיות נוספות וכן הלאה

הביטחון יואב גלנט:      אני רוצה לסכם את דברי הפתיחה שלי, אדוני היו"ר

הביטחון יואב גלנט:  ראשית, תודה והערכה לכל מי שנושא בנטל, חברי הכנסת, הגופים המקצועיים וכל מי שמסייע, וגם למי שמציב לנו את הדילמות ומקשה עלינו, ובסופו של עניין החיכוך הזה מביא אותנו לידי שיפור

הביטחון יואב גלנט:  אני מודע לזה שרבים האנשים שמדברים מדם ליבם, בין אם זה קשור לפגיעה שהם חוו או קרוביהם, ואנחנו קשובים לעניין הזה

הביטחון יואב גלנט:      הדבר השני, מיד בכניסתי לתפקיד, לפני למעלה מחצי שנה, התוויתי קו שאומר שהטיפול שלנו יהיה טיפול מרחיב בכל מה שקשור לפצועי ונכי צה"ל

הביטחון יואב גלנט:  זה יהיה הכיוון, ואנחנו עושים את זה בתיאום עם ארגון נכי צה"ל, שהוא הארגון היציג, ונעשה את כל מה שנדרש, תוך שאנחנו מאזנים בין היכולת שלנו לסייע לבין הצורך שלנו לשאת בנטל הביטחוני ולמנוע עוד פגיעות ועוד אירועים קשים, ככל שניתן, כי לצערנו, שאון הקרב לא נדם ואנחנו נמצאים במדינה שצריכה גם לשמור על עצמה

הביטחון יואב גלנט:      תודה רבה

הביטחון יואב גלנט:  אני מחזיר לך את זכות הדיבור, אדוני היו"ר

ישראל אייכלר: זכות הדיבור תינתן עכשיו לציבור, ואני אנהל את זה, בעזרת השם

ישראל אייכלר:  אני רוצה לבקש, בגלל זמנו היקר של שר הביטחון, וכולם רוצים שהשר ישמע, אז לא יותר מדקה

ישראל אייכלר:  באמת, אני אפעיל שעון ואני מבקש שתעמדו בזה

ישראל אייכלר:  אני אחלק גם בין חברי הכנסת, כדי שלא כולם יצטרכו לחכות עד שכל חברי הכנסת ידברו

ישראל אייכלר:  חבר הכנסת הראשון יהיה חילי טרופר, ואחריו ידבר אחד מהקהל

חילי טרופר: בוקר טוב ליושב-ראש, בוקר טוב לשר

חילי טרופר:  קודם כל, אני מצטרף לתנחומים למשפחת יצחק על מות בנה דוד

חילי טרופר:  אני רוצה לנצל את ההזדמנות להגיד לך תודה והערכה על העשייה הביטחונית, גם במבצע האחרון ובכלל, וגם על ההגעה לפה והמחויבות

חילי טרופר:  היה פה גם המנכ"ל אייל זמיר לא מזמן, וזה ממשיך את המחויבות העמוקה, גם של לימור ושל כולם

חילי טרופר:      אני חושב שטוב שמקדמים את הפרקים

חילי טרופר:  היו לנו פה כבר הרבה דיונים וויכוחים

חילי טרופר:  כמו שאמרת, אני חושב שחסרים פרקים שמתייחסים לפוסט-טראומה, וזה קשור להמלצות ועדת שרשבסקי, אבל יש לנו מחויבות גם לקדם אותן מהר מכיוון שנוצר פה איזשהו טור וחלק מהאוכלוסיות נדחקו לאחור יחסית

חילי טרופר:      אולי עוד הערה אחת שחשוב לי שגם אתה תדע

חילי טרופר:  יש שיפור משמעותי, רפורמת נפש אחת, וזה לא דומה – אני מסתכל עליי ועל החברים שלי מהצוות, מה הם עברו לעומת היום, וסביר להניח שגם מאירועי הלילה אתמול יהיו לנו אנשים חדשים שיצטרכו להתמודד עם הדברים האלה

חילי טרופר:  הם יקבלו שירות טוב לאין שיעור ממה שקיבלו אנשים בתקופתו, ואני מניח שבטח בתקופתו של השר

חילי טרופר:      אבל יש בעיה שחלק מהדברים שכבר נכנסו, והם במנגנון, לא עובדים כמו שצריך

חילי טרופר:  צריך להגיד את האמת

חילי טרופר:  המנכ"ל יודע את זה, לימור יודעת

חילי טרופר:  אפילו בדוגמה הקטנה שיש אנשים שמחכים למעלה מחצי שעה או שעה בתור שיענו להם, ואני יודע שזה מכרז, זו חברה, אבל היא לא עומדת בתנאים שלה

חילי טרופר:  זה מטופל בצורה איטית, בעיניי

חילי טרופר:  אפשר להעביר פה חוקים מעולים, אבל אם בקצה יש מישהו שמתמודד עם פוסט-טראומה שנאלץ לחכות שעה בטלפון עד שמישהו יגיד לו משהו, ואחר כך חודשים ארוכים להמתין עד שהאינטייק יסתיים ועד שהוא ייגש לטיפול – משהו גם במה שכבר כאילו בוצע, לא עובד כמו שצריך

חילי טרופר:  שוב, תודה רבה והערכה

ישראל אייכלר: תודה רבה לחילי טרופר שמלווה אותנו כל הזמן

רויטל רוט: כבוד השר, אני מאוד טעונה

ישראל אייכלר: רק שנייה

ישראל אייכלר:  אני רוצה לציין שחילי טרופר מלווה אותנו בכל המהלך, ואני מאוד שמח שהדגשת נקודה ספציפית, כי זה בוודאי דבר שלא צריך להיות

ישראל אייכלר:  אדם שכבר ניגש לטלפון – שיקבל מיד תשובה

ישראל אייכלר:      ראשון הדוברים מהקהל יהיה האבא אבי אבוטבול

אברהם ביטון: תודה רבה

אברהם ביטון:  אני אבא לשני נכי צה"ל, ולצערי הרב, מזה כשנתיים אני מלווה את התהליך של מה שקורה בחקיקה, ולאחרונה גם בוועדת שרשבסקי

אברהם ביטון:  מסתבר שבתהליך החקיקה ארגון נכי צה"ל לא עירב, בשום פנים ואופן, את האנשים שממונים אצלו על הלומי הקרב

אברהם ביטון:      השתתפתי בדיון בוועדת החוץ והביטחון לפני שנה וחצי, בראשות רם בן ברק, מסרתי עדות ודיווחתי על כך

אברהם ביטון:  הנציג של ארגון נכי צה"ל נכח במקום, הוא היה ממונה על הלומי הקרב באיזור הצפון, והוא הודה שאף אחד לא התייעץ איתו, אף אחד לא דיווח לו, והוא לא השתתף בשום הליך חקיקה של מה שהיה

אברהם ביטון:  חשבתי שבזה ארגון נכי צה"ל הבין שהוא עשה טעות

אברהם ביטון:      מסתבר שבוועדת שרשבסקי, ארגון נכי צה"ל לא מצא לנכון לשלוח נציגים, כולל הממונה על הלומי הקרב בארגון, והם לא מסרו שום עדות בפני ועדת שרשבסקי

אברהם ביטון:  אני הופעתי בוועדת שרשבסקי, יש בידי מכתב מאוגוסט שנה שעברה, של מר עידן קליימן, שניהלתי איתו משא-ומתן, ובמכתב הזה רשום שעמדת הארגון בנושא דיור להלומי קרב בפרמטרים מסוימים נרשמה במכתב, וזו עמדת הארגון

אברהם ביטון:      אני יודע בוודאות מוחלטת שהעמדה הזו לא הובאה בפני הארגון לוועדת שרשבסקי, ואני אומר לך, אדוני כבוד השר, שמראש, בלי לדעת מה יהיו המסקנות של ועדת שרשבסקי, אני בטוח שמה שרשום במכתב שנרשם על ידי עידן קליימן, וזו עמדת הארגון, לא מצאה את ביטויה במסקנות הוועדה

אברהם ביטון:      ולכן, אני מבקש ממך, מאחר שאני רואה שהארגון, למגינת ליבי, לא מייצג את הבעיות ולא נותן פתרונות להלומי הקרב, לא בחוק ולא בוועדת שרשבסקי, אני מבקש ממך מאוד שתיתן פה אישור או שתיתן למר אייכלר אישור, שימנה קבוצה של הלומי קרב, שהם אלה שיופיעו בפני משרד הביטחון, ובוועדת שרשבסקי, אם אחרי זה אפשר להגיש את הסוגיות וההשגות לגבי מה שהם אמרו, כדי שהמענים של מה שאנחנו רוצים יובאו על ידנו, אבל עם בעלי מקצוע שאנחנו מביא מטעמנו, וזה מה שלא עשה ארגון נכי צה"ל

אברהם ביטון:      ארגון נכי צה"ל מקבל עשרות מיליונים מכספי ציבור ולא ייצג את הלומי הקרב

ישראל אייכלר: תודה

ישראל אייכלר:  אבי, השר רשם כל מילה שאמרת

ישראל אייכלר:  אני ראיתי

ישראל אייכלר:  חה"כ צגה מלקו, בבקשה

צגה מלקו: בוקר טוב לכולם

צגה מלקו:  ראשית, תנחומיי למשפחת יצחק, משפחת החייל ההרוג

צגה מלקו:      אדוני היושב-ראש, אני רואה את המחויבות שלך

צגה מלקו:  אתה מקיים בהתמדה דיון בנושא כל-כך מורכב, וכל הדיון לא היה פשוט

צגה מלקו:  בנוסף, אני מברכת את כבוד שר הביטחון, שלאור המצב, לא ויתרת, לא דחית, והגעת

צגה מלקו:  זה מראה את המחויבות שלך

צגה מלקו:  אני מאוד זאת מעריכה, ואני אשאיר את זמן הדיבור לאחרים

הביטחון יואב גלנט: תודה

רויטל רוט: כבוד היושב-ראש, אני רויטל רוט

רויטל רוט:  אני רוצה להציג בפני הוועדה משהו שלא עלה עד כאן

ישראל אייכלר: תתמקדי במה שאת רוצה שהשר ידע ויעשה

רויטל רוט: אנחנו, הנשים והילדים, מתמודדים עם חיים מאוד-מאוד קשים, ברמה שאנחנו סופגים אש ממקור ראשון וללא שום הגנה

רויטל רוט:  אולי הגנה מינימלית של טיפול פסיכולוגי שבקושי עוזר, ולפעמים אנחנו גם נופלים על מטפלים שלא יכולים כל כך להתמודד עם זה

רויטל רוט:  אבל חשוב לי לציין את זה שצריך את הצמדת זכויות המשפחה

רויטל רוט:  אתם מצמידים את זה רק לנכה

רויטל רוט:  הנכה מקבל את זה - - -                                                                                                                                                                                 

קריאה: - - -     

רויטל רוט: לא לסתור אותי, בבקשה

רויטל רוט:  לא לסתור את זה

רויטל רוט:      ברוב הזמן הנכה מקבל את הזכויות האלה, והמשפחות נמצאות שם מאחור והן לפעמים מתמודדות, ורוב הזמן הן מתמודדות על אלימות מילולית, אלימות פיזית ואלימות כלכלית קשה מאוד

רויטל רוט:  אי אפשר למצוא את הנכה במצבים מסוימים, וכל הכסף אצלו, אי אפשר להתמודד ככה

רויטל רוט:  אני מזמינה אתכם לבית שלי, לראות עם מה אני חיה

רויטל רוט:      גרושות ואלמנות שאחרי ששנה אלמנות לא מקבלות שום דבר, וזורקים אותן לרחוב

רויטל רוט:  גרושות שאחרי שהן מתגרשים, אין להן שום זכות לקבל אפילו את הטיפול המינימלי הזה

רויטל רוט:  הגיל הרך, אפס עד שבע – שום טיפול

רויטל רוט:  למה התינוקת שלי צריכה לסבול ככה? היא רואה את אבא שלה במצב קטטוני

רויטל רוט:  למה? ואין לי כלים להתמודד עם זה

רויטל רוט:  כל הגוף שלי רועד, ואני חווה את הדבר הזה באופן יומיומי

ישראל אייכלר: מה הבקשה הספציפית שלך מהשר?     

רויטל רוט: הבקשה שלי היא שתטפלו, גם תכניסו את התינוקות ואת המשפחה, שהמשפחה גם תוכל לקבל את התמיכה הזאת

רויטל רוט:  העברת הכסף יכולה להתבצע גם למישהי שבאמת מטפלת בכלכלת הבית

רויטל רוט:  הוא לא במצב נפשי יציב

רויטל רוט:  הוא לא יכול להתמודד עם הכלכלה הזאת

נתנאל שקד: צריך להקים רשות לאומית לטיפול בהלומי קרב

ישראל אייכלר: נתי, אתה תדבר בזמנך

ישראל אייכלר:  אל תיקח את הזמן שלה

רויטל רוט: כבוד היושב-ראש, שהמשפחות יוכלו לפנות באופן עצמאי – זו עוד נקודה – לאגף השיקום ולקבל את התמיכה הזאת

רויטל רוט:  הרבה נכים הלומי קרב לא מוכרים עקב זה שהם לא רוצים להיות תחת הסטטוס הזה

רויטל רוט:      כבוד היושב-ראש, אני מבקשת לסיים בכזה דבר – מעבר לדבריי שיישמעו, אני רוצה שדבריי יירשמו, ואני מבקשת בתחנונים, תיישמו את זה בחוק - - -     

ישראל אייכלר: הדברים נרשמו לא רק בפרוטוקול, אלא גם בליבו של השר וכל הנמצאים

רויטל רוט: אנחנו קורסות

רויטל רוט:  אנחנו קורסות, ואם אנחנו נקרוס, זה יביא למציאות של אלפי משפחות שנגמרות

ישראל אייכלר: תודה

ישראל אייכלר:  חה"כ אתי עטייה, בבקשה

חוה אתי עטייה: אדוני השר, אדוני היושב-ראש, תנחומים למשפחה

חוה אתי עטייה:  אני מברכת על ההישג

חוה אתי עטייה:  אפשר להגיד שיש בכל זאת בשורה

חוה אתי עטייה:  ציינת את כל השיפורים בנושא דיור, ניידות, תנאים סוציאליים, וכולם כאן דיברו מכאב ליבם, צריך לקחת את זה בחשבון

חוה אתי עטייה:      קיבלתי הרבה פניות בנושא נכים, הלומי קרב ופוסט-טראומה

חוה אתי עטייה:  אני מציעה להקים ועדה מצומצמת מכל הפורום כאן, מעבר לוועדה הציבורית שהוקמה וכל המסקנות שהועלו, ויש כאן מקום לקחת את נושא הנכים שהם הלומי קרב ופוסט-טראומה, ואני מציעה לקדם את החוק, ותוך כדי תנועה ללמוד את הסוגיות הנוספות, אבל צריך לאשר ולקדם

חוה אתי עטייה:  ואני שוב מברכת – כל הכבוד

ישראל אייכלר: תודה רבה, חברת הכנסת וחברת הוועדה אתי עטייה

ישראל אייכלר:  אנחנו נעבור לגב' שפרה שחר מארגון בית חם

שפרה שחם: בית חם לכל חייל

שפרה שחם:      לדאבון ליבי, אחרי שהיה את אסון איציק סעידיאן לפני שנתיים, והייתה יוזמת "נפש אחת" שהוקמה לטובת הלומי הקרב, כי איציק היה, בראש ובראשונה, הלום קרב וזעק את זעקתם, וגם המעשה הנואש שלו היה כדי להשמיע את ההפליה המתמשכת בטיפול בהם – ארגון נכי צה"ל ואנשים אחרים ל קחו את התקציב ואת "נפש אחת" למקום אחר

שפרה שחם:  ובסופו של דבר, רוב התקציבים הוסטו לטובת שינוי תקופת החלפת הרכבים מארבע שנים לשלוש וחצי שנים - - -     

ישראל אייכלר: שפרה, בואי נתמקד בבקשה שלך לשר

ישראל אייכלר:  זו עצה טובה ממני

שפרה שחם: אני מבקשת דקה

ישראל אייכלר: תתמקדי בדבר שאת רוצה שהוא יעשה

שפרה שחם: אני מבקשת שלא תצביעו על שום סעיף חקיקה בלי שהלומי הקרב נמצאים בתוכו

שפרה שחם:  צריכים להבין שהכול מתחיל - - -     

קריאה: היא לא שייכת - - -     

קריאה: מה זה קשור? מותר לה להגיד מה שהיא רוצה

ישראל אייכלר: סליחה, אני הזמנתי אנשים

ישראל אייכלר:  כל אחד שאני נותן לו רשות דיבור, ידבר

שפרה שחם: הלומי קרב, בראש ובראשונה, מופלים לרעה, למשל, במענקי דיור, משום שאחוזי הנכות שבהם הם מוכרים, לא נותנים להם את הזכאות זאת

ישראל אייכלר: השר אמר שהוא מוריד את זה ל-35%, לידיעתך

שפרה שחם: רק שנייה

שפרה שחם:  אם הבן של אבי, למשל, לא מסוגל לצאת מהבית והוא חייב מענק דיור רציני, אבל אחוזי הנכות שבהם הוא מוכר לא מאפשרים לו, לפי החקיקה הזאת, לקבל מענק דיור ראוי לשמו, אלא בערך עשירית ממנו או אחד חלקי 20 ממני

ישראל אייכלר: גם אחרי שיורידו ל-35%? שמעת את השר?     

שפרה שחם: זה בדיוק העניין

שפרה שחם:  זה מה שאני מבקשת

שפרה שחם:  אני מבקשת מכבוד השר, שאני באופן אישי מאוד-מאוד מעריכה אותו - - -     

נתנאל שקד: יושבת פה לידי אישה שאיבדה גם את בעלה וגם את הילד שלה אחריו, ואתם מדברים על זכויות

שפרה שחם: כבוד הרב, בעוד עשר שניות אני מסיימת

שפרה שחם:  אני לא באתי לתת נאום

ישראל אייכלר: כן, כן

ישראל אייכלר:  לכן אני אומר שנתי יאפשר לך

שפרה שחם: אני מאוד מעריכה גם את היושב-ראש וגם את השר, ואני פשוט מבקשת שלא יחוקק חוק שמשאיר אותם מאחור בשום צורה

ישראל אייכלר: תודה רבה

ישראל אייכלר:  חה"כ אלי דלל, בבקשה

אליהו דלל: בוקר טוב

אליהו דלל:  ראשית, תנחומיי למשפחת דוד יהודה יצחק

אליהו דלל:      תודה לך, שר הביטחון, שהגעת

אליהו דלל:  זה לא מובן מאליו להגיע לפה אחרי מספר ימים קשים במלחמה בג'נין

אליהו דלל:  אנחנו מאוד מעריכים את זה

אליהו דלל:      אדוני יו"ר הוועדה, הייתי פה בכמה דיונים ואני רוצה להודות לך ולצוות שלך, ולמנהלת הוועדה, על הדיונים שנעשים ברגישות, באחריות ובסבלנות

אליהו דלל:  זה חשוב מאוד

אליהו דלל:      כל נכה היה מוכן לתת כל הון שבעולם כדי להחזיר את מצבו לפני שהוא היה נכה

אליהו דלל:  מה שאנחנו נותנים כרגע לנכים זה כדי שהם ימשיכו לחיות בצורה נאותה

נתנאל שקד: מה הקשר חצי שנה באוטו לזה שזורקים אותנו בעבודה?     

ישראל אייכלר: מי מפריע? מי זה שהפריע?     

קריאה: נתי

קריאה:  כרגיל

רויטל רוט: מי שיקר? הוא שאל שאלה

קריאה: אבל אי אפשר כל הזמן - - -     

רויטל רוט: בסדר, אבל הוא שאל שאלה - - -     

נתנאל שקד: זורקים אותנו מהעבודה

נתנאל שקד:  מה זה קשור בכלל?     

אברהם ביטון: נתי, תהיה בשקט

אברהם ביטון:  תהיה בשקט

קריאה: אי אפשר ככה לנהל דיון

אליהו דלל: הדבר החשוב ביותר היום זה לתת התייחסות לנכים, הקשבה, הבנה

אליהו דלל:  זה דבר שיש לו ערך, ואנחנו רואים את זה אצל כל הנכים

אליהו דלל:  הם רוצים אוזן קשבת, וזה חלק מהעניין

אליהו דלל:      אני חושב שלא צריך לדחות

אליהו דלל:  צריך לעשות את הדברים במקביל, ולהמשיך כדי לא ליצור מצב של עיוותים

אליהו דלל:  תודה רבה

ישראל אייכלר: תודה רבה

ישראל אייכלר:  זכות הדיבור לגל רויטשטיין

גל רויטשטיין: בוקר טוב

גל רויטשטיין:  קודם כל, תודה רבה לכבוד השר על הנוכחות שלך

גל רויטשטיין:  אני רוצה לשאול אותך שאלה

גל רויטשטיין:      בדבריך אמרת שנכי צה"ל קרובים לליבך, ושהיית חלק מארגון ידידים

גל רויטשטיין:  אני יושב פה בוועדה משנת 2016, עוד לפני שקיבלתי הכרה

גל רויטשטיין:  חווינו עשרות הבטחות, עשרות חברי כנסת, שרים, מיליון ואחת הבטחות, ושום דבר בפועל לא קרה

גל רויטשטיין:  ישבה שנה וחצי המועצה הלאומית לפוסט-טראומה, של הפרופסורים הכי גדולים בארץ, כתבה מסקנות, כתבה הגדרות, עשתה הפרה למערכת טיפולית-שיקומית בהתאם ל-Combat PTSD, PTSD על רקע תקיפה מינית, פעולות איבה, והכול הוגש גם לוועדה

גל רויטשטיין:      יושבים פה היום נכי צה"ל, יושב פה הארגון, ואנחנו רוצים לשאול אותך – למה אנחנו אמורים לצפות בסוף התהליך? האם מבחינתך החוק הזה יכול לעבור בלי שתהיה הגדרה מסודרת למה זה פוסט-טראומה? אני אשמח מאוד לקבל את התייחסותך לנושא

ישראל אייכלר: חה"כ אלמוג כהן, חבר הוועדה, בבקשה

אלמוג כהן: אדוני היו"ר, כבוד השר, ראשית, אני משתתף בצער משפחתו של לוחם אגוז שנפל, דוד יהודה יצחק הי"ד

אלמוג כהן:  שלא ידעו עוד צער

אלמוג כהן:      אני רוצה להודות לכבוד השר על זה שהגיע אחרי ניהול של מבצע בג'נין, תגובות על הירי על הדרום אמש

אלמוג כהן:  אני שמח שזה קורה ככה

אלמוג כהן:      בימים האחרונים שוחחתי עם מי שצריך בכדי להבין שיש כאן שיפור משמעותי מאוד

אלמוג כהן:  יש פה כסף שהונח

אלמוג כהן:  אני חושב שתוך כדי תנועה נוכל לשפר יותר ולהביא יותר

אלמוג כהן:  אני גם חושב, לא בגלל שהשר נמצא פה, שאין ראוי ממנו להתעסק בנושא הזה של פגועי ונכי צה"ל

אלמוג כהן:  במרבית שנותיו בשירותו הצבאי הוא הצמיח את חלקנו

אלמוג כהן:  אני חושב שההתקדמות כאן תיעשה בוודאות עקב לצד אגודל, ורק ככה נוכל להגיע להישגים

אלמוג כהן:  יש פה הישגים שחלקם משמעותיים, בנושא הניידות, ה-PTSD, סכום כסף שהושם שם, ולהמשיך לכדי הישגים את הנושאים האלה

אלמוג כהן:  אז אני מודה לשר ומודה ליו"ר

אלמוג כהן:  בעיניי זה חשוב מאוד

אלמוג כהן:  יש פה בשורה, כבר בשורה טובה, ונמשיך לעבוד קשה יותר כדי להשתפר

ישראל אייכלר: תודה רבה לך

ישראל אייכלר:  נתי שקד, זכות הדיבור שלך, ואף אחד שלא יפריע לך

נתנאל שקד: אני רוצה לשאול את כבוד השר, ואני לא מצליח להבין דבר אחד

נתנאל שקד:  בכנסת הקודמת כבוד השר קיש כתב ככה לבני גנץ: בני גנץ, תירגע

נתנאל שקד:  אני מאוד מקווה שאתה יודע לזהות אזעקת אמת, כי במקרה הזה המצב אחר לגמרי

נתנאל שקד:  הבאת לכנסת חוק מחורר שחייב תיקונים

נתנאל שקד:  הזנחת את הלומי הקרב

נתנאל שקד:  אנחנו נשמור עליהם, נתקן ונעביר את החוק בכנסת הבאה כך שיחזק את הנכים כולם

נתנאל שקד:  התיקון יהיה רטרואקטיבי כך שאף אחד לא ייפגע

נתנאל שקד:  אנחנו נתקן

נתנאל שקד:      ב-28 בדצמבר 2022, ראש ממשלת ישראל בנימין נתניהו פרסם את סעיף 19 לקווי היסוד וההסכמים הקואליציוניים שאומר ככה: הממשלה תפעל להסדרת הטיפול, השיקום ורווחת נכי צה"ל, הלומי הקרב, אשר נפגעו מפעילות מבצעית, תאונת אימונים, וכל פעילות אקטיבית מסכנת חיים אחרת, לרבות: דרכי שיקומם בתעסוקה ראויה, דיור, משפחה וקהילה

נתנאל שקד:      אני לא מצליח להבין את הפרדוקס

נתנאל שקד:  אם באמת מפלגת הליכוד, שאתה חבר בכיר בה, התנגדה להצעת החוק הזו והבינה ששיקום איננו רק כסף – שיקום זה לא רק מכוניות, שיקום זה, בראש ובראשונה, להחזיר אנשים לרחוב

נתנאל שקד:  ואל תשכח, אדוני השר, דבר אחד – הלומי הקרב יוצאים לקרב צעירים ונפצעים צעירים

נתנאל שקד:  זה שאתה רואה אותן כאן מ-2012, מתבגרים ביחד עם הנכות שלהם, ואותם הדברים שנאמרים כאן במשכן הזה – מ-2012 אני שומע אותם

נתנאל שקד:      אני לא מצליח להבין איך עדייו אנחנו מגיעים לכאן להעביר חוק שאין בו בשורה אחת, בשורה אחת של שיקום

נתנאל שקד:  ואני אגיד יותר מזה

נתנאל שקד:  אתה אמרת שלא מבדילים, בצדק, בין אדם שהיה בקרב למישהו שהיה נהג – ממשלת ישראל וצה"ל היום מבינים שיש דבר כזה א+, וב-א+ נותנים למי שמסתכן יותר

נתנאל שקד:  הרעיון הוא פשוט: אתה מוכן לסכן את החיים שלך, אתה תבוטח יותר

נתנאל שקד:  אני לא מדבר על כסף

נתנאל שקד:  אני מדבר על זה שכמעט כל יום פונים אליי חבר'ה מצוק איתן, שמפטרים אותם מהעבודה, ואף אחד לא  עושה עם זה כלום

נתנאל שקד:  ואל תגיד לי שאפשר לעשות עם זה, כי אי אפשר לעשות עם זה כשהאוכלוסייה כל כך גדולה

נתנאל שקד:      ואני אגיד לך יותר מזה – ההפליה לרעת הלוחמים קיימת כבר היום, אני לא יודע אם אתה יודע, אדוני

נתנאל שקד:  היום הביטוחים הפנסיוניים שאחראי עליהם הממונה על הביטוח באוצר, בחור שנפצע בתאונת דרכים בתור מילואימניק, יקבל יותר מלוחם שיצא לקרב

נתנאל שקד:  קוראים לזה: פעולות מלחמה

נתנאל שקד:  תבדוק אותי

נתנאל שקד:  אתמול היה אמור להיות דיון, והרב אייכלר יודע את זה, שהיה אמור להגדיל את ההפליה כלפי נפגעי פעולות איבה

נתנאל שקד:  הדברים שאני אומר אינם דברים סתם

נתנאל שקד:  את הדברים האלה יודעים גם בוועדה, ויודעת ודאי עורכת-הדין

נתנאל שקד:      לכן אני אומר לך, אני לא חושב שלהגדיר הלומי קרב יפגע באיזשהו נכה צה"ל אחר, כי כל נכי צה"ל באשר הם, וכבודם במקומם מונח, בעצם מקבלים מכוח החוק וימשיכו לקבל מכוח חוק הנכים,

נתנאל שקד:  אבל אותה אוכלוסייה קטנה שאדוני שלח אותה בפקודה לקרב בתור חבר'ה צעירים – לא שאלו אותם – צריכה לקבל יותר, צריכה לקבל הגנה בתעסוקה, צריכה לקבל הגנה במשפחה

נתנאל שקד:  יושבת פה לידי אישה יקרה, ואני מקווה שהרב ייתן לה זכות דיבור אחרי שהוא חזר מהמלחמה ביום כיפור, ואחרי זה גם הבן הלך אחריו

נתנאל שקד:  אנחנו כבר לא מדברים על דברים זוטרים

נתנאל שקד:  אנחנו מדברים על דיני נפשות

נתנאל שקד:      משפט אחרון – לצערי הרב, אני חושב שהדיונים כאן זה שיעור בפירמידת הצרכים של מאסלו

נתנאל שקד:  יש פה אנשים שנמצאים במקום אחר, ולכן הצרכים שלהם אחרים

נתנאל שקד:  אבל כשאתם שומעים שוב ושוב את הצרכים של הלומי קרב ובני משפחותיהם, הם נמצאים הרבה למטה בסולם

נתנאל שקד:  וחשוב שכבוד השר יבין, אם הסוגיה הזאת לא תיפתר זה רק ילך ויחמיר, כי ברגע שאתה לא מטפל בנכה, הוא רק הולך ומידרדר

נתנאל שקד:  תודה רבה

ישראל אייכלר: תודה רבה

ישראל אייכלר:  אנחנו נאפשר לעידן קלימן, יו"ר ארגון נכי צה"ל, להביע את דעתו

עידן קלימן: שלום לכל הנוכחים

עידן קלימן:  אני לא אומר בוקר טוב ביום שבו נהרג לוחם

עידן קלימן:  תנחומים למשפחת גיבור ישראל, דוד

עידן קלימן:  אני חושב שזו הזדמנות, אדוני, ברשותך, לחזק אותך ואת כוחות הביטחון על פעולה מוצלחת ואמיצה

עידן קלימן:  אנחנו מאחוריכם ומחזקים את ידכם בלחימה בטרור

עידן קלימן:      אפשר גם לומר שזה נדיר שלא רק ששר ביטחון מגיע לפה, אלא גם בתקופה כל-כך קשה, וזה מוכיח לנו את המחויבות שלך

עידן קלימן:  אני לא הייתי צריך את ההוכחה הזאת כי אני עובד מולך שנים רבות, וגם בהיותך שר הביטחון והלשכה שלך

עידן קלימן:  זה פשוט לפרוטוקול

עידן קלימן:  תודה רבה שטרחת והגעת לפה

עידן קלימן:  זה חשוב מאוד

עידן קלימן:      אני  מעדיף לשמור על הממלכתיות והמחויבות, ואני מבין שארגון נכי צה"ל הוא שק חבטות, וכיף להשתלח ולומר, וכל אחד יבקר ויגיד איך להתנהג

רויטל רוט: עידן, לא להתמסכן

קריאות: - - -     

ישראל אייכלר: סליחה

ישראל אייכלר:  אני מבקש, עד עכשיו כיבדתם את האירוע

ישראל אייכלר:  מי שלא יכול לכבד את האירוע, יתבקש לצאת בעצמו

קריאה: אולי את מתמסכנת?     

רויטל רוט: לא, נשמה

רויטל רוט:  אני - - -     

ישראל אייכלר: עידן, תמשיך

עידן קלימן: אם היינו בבית-משפט הייתי אומר: I rest my case, אבל בסדר, בואו נתקדם

עידן קלימן:      החוק הוא חוק טוב, הוא חוק מאוזן

עידן קלימן:  תמיד אפשר יותר טוב, תמיד נרצה יותר, אבל את ארגון נכי צה"ל – וזו תהיה התגובה שלי לכל הביקורות האלה – שיבחנו במעשים ולא בדיבורים

עידן קלימן:  ארגון נכי צה"ל מחויב לטיפול וייצוג של כל נכי צה"ל, גוף ונפש, ללא יוצא מן הכלל

עידן קלימן:  אנחנו ערים לכובד האחריות על כתפינו

עידן קלימן:  אנחנו נמשיך למלא את תפקידנו באופן מיטבי

עידן קלימן:      צה"ל הוא צבא העם

עידן קלימן:  צבא העם, עוד מימי דוד המלך נקבע שלוקחים אחריות על כולם, על הלוחמים, על תומכי לחימה

עידן קלימן:  אף אחד לא בא על חשבון השני

עידן קלימן:  כל האמירות שכאילו כספים נלקחים על חשבון טיפול באחרים, אין בהן שמץ של אמת

עידן קלימן:      ברור לי שלצד מגבלות תקציב שיש למדינה, המדינה חייבת לעשות את המקסימום בשביל לטפל בפצועי צה"ל, ותפקידנו לדרוש את זה

עידן קלימן:  אני מאחל לכולנו בהצלחה ושנדע להכיל גם את חילוקי הדעות, ויום אחרי חילוקי הדעות לחבור ולהמשיך לפעול כולם יחד לטובת המטרה החשובה הזו של שיקום של נכות ונכי צה"ל ובני משפחותיהם

עידן קלימן:  תודה

ישראל אייכלר: תודה רבה

ישראל אייכלר:  עו"ד רות פרמינגר מארגון נפגעי פעולות איבה, בבקשה

רות פרמינגר: שלום רב

רות פרמינגר:  אדוני, אני רוצה להביע את מלוא הערכתי להשתתפות שלך היום בדיון, וכמובן את מלוא הערכתי ליושב-ראש ולוועדה עצמה

רות פרמינגר:  אני רוצה להביע תנחומים על החלל שלנו שנפל, ואני רוצה לאחל החלמה מהירה לפצועים מהפיגוע אתמול, כולל אימא בהריון שיש לה ילד בבטן, ואני מאחלת שהיא תוכל לשרוד עם הילד ותוכל לשרוד את החיים

רות פרמינגר:      אנחנו, נכי פעולות איבה, זכאים מתוקף החוק של נכי צה"ל לכל הזכויות

רות פרמינגר:  כמו שאתם יודעים, הטענה שלנו היא שהאזרחים הם בעצם חיילים בלי מדים, ואני רוצה להודות לך שאתה בא ומתגייס יחד לנושא הזה

רות פרמינגר:  ואני רוצה להגיד לארגון נכי צה"ל שאני רואה אותו, אני פעילה בנושא הזה כבר למעלה מ-40 שנה, ולהכיר תודה לארגון נכי צה"ל שפועל למען כולם, גם אם החברים לפעמים לא מרגישים את זה

רות פרמינגר:  אני רוצה להגיד יישר כוח

רות פרמינגר:  אני מקווה שהחקיקה תקום ותהיה עוד במושב הזה - - -     

נתנאל שקד: למה לא הכנסתם גם אותנו לחוק?     

קריאות: לא הפרענו לך

קריאות:  שב בשקט - - -     

רות פרמינגר: ותודה רבה

ישראל אייכלר: תודה רבה

ישראל אייכלר:  לפני עו"ד זכאי, נדב וירש, בבקשה

נדב וירש: נעים מאוד, שר הביטחון

נדב וירש:  תודה רבה שבאת לאחר שנתיים של רפורמה שבוצעה על ידי בני גנץ

נדב וירש:  אני מאוד-מאוד שמח שהגעת לכאן

נדב וירש:  זה מראה בדיוק מי אתה ואיזה מנהיג אתה ושאתה האחראי על הרפורמה הזאת ואיך היא תבוצע

נדב וירש:      אני רוצה להעלות בפניך כמה דברים שמפריעים לי מאוד

נדב וירש:  ראשית כל, אני לא מתכוון לתקוף את ארגון נכי צה"ל

נדב וירש:  נראה לי שהבנו מספיק שיש כאן בעיה וצריך לסדר אותה

נדב וירש:  אני מבקש ממך בקשה

נדב וירש:  לא יכול להיות שבאגף השיקום נכים לא הוסיפו כמות עובדים מספיקה

נדב וירש:  זה פשוט לא יכול להיות שכמות העובדים הסוציאליים וכל המערך של אגף השיקום, לא הוסיפו מספיק כוח אדם

נדב וירש:  עכשיו יגידו לי, תשמע, נדב, זה מאוד-מאוד קשה, יש מכרזים

נדב וירש:  אני בטוח במאה אחוז שמשרד הביטחון שיודע להמציא טילים, יודע גם להביא עובדים

נדב וירש:  אין שום סיבה שזה לא יקרה

נדב וירש:      הדבר השני הוא מינהלת באגף השיקום

נדב וירש:  זה משהו חשוב מאוד

נדב וירש:  זה נוגע לכולם, וזה נוגע בעיקר לאנשים שנפצעו ושהפגיעה שלהם היא הלם קרב ופוסט-טראומה

נדב וירש:  כרגע, היום, אין אף אחד שיכול לסייע לנו, ואני גם לא מאשים את ארגון נכי צה"ל, כי ארגון נכי צה"ל לא יכול לעשות את כל העבודה

ישראל אייכלר: נדב, תתמקד ספציפית במה שהשר יכול לעשות

נדב וירש: אני מתמקד

נדב וירש:  זה מה שהוא יכול לעשות, כי זה כפוף למשרד שלו

נדב וירש:      הדבר השלישי שהוא הדבר הכי מהותי פה – שר הביטחון, תסתכל עליי, אתה רואה אותי? אותי שלחתם לקרב לפני תשע שנים, לצוק איתן

נדב וירש:  אני לא שאלתי שאלות

נדב וירש:  הייתי במילואים, ישר באתי, שמתי את המדים והלכתי להילחם

נדב וירש:  אני לא ידעתי שכשאני אחזור חזרה לא תהיה לי הגדרה בחוק

נדב וירש:  באמת שלא ידעתי

נדב וירש:       אני לא חשבתי שאני אגיע לסיטואציה שאני נמצא בה היום, שאחרי תשע שנים, א', הביורוקרטיה הקשה מאוד שהחיילים הצעירים עוברים, ורוב האנשים שנפצעים הם אנשים צעירים שבסופו של דבר לא מקבלים את אחוזי הנכות המגיעים להם בהתחלה, בגלל שהם נפצעו בפעילות מבצעית ובגלל שהם היו בתופת

נדב וירש:  אני לא מבקש הגדרה של בין דם לדם

נדב וירש:  ממש לא

נדב וירש:      אני מבקש הגדרה שבן-אדם שיש לו פוסט-טראומה ובן-אדם שקיבל מטען גחון לפני יומיים, יש מצב שבעוד כמה ימים יצא לו פיפי במיטה, וצריך שזה יהיה מוגדר בחוק

נדב וירש:  כל עוד זה לא מעוגן בחוק, והתקנות הן שלך – אתה יכול ללכת, אתה יום אחד אולי תהיה ראש ממשלה או משהו

נדב וירש:  שנייה, לא צריך כפיים, זה לא עוזר לי, הכפיים האלה

נדב וירש:  אני מאחל לך שתתקדם בתהליכים שלך איפה שלא תהיה, אבל מישהו יכול לבטל את התקנות האלה, ובגלל זה אני רוצה להיות שמור בחוק, כי החוק זה מה שקובע

נדב וירש:      כל עוד אתה תוכל לנהל את הספינה הזאת כמו שצריך – יש פה האשמות מפה עד אתה יודע לאן

נדב וירש:  בסופו של דבר, מה שחשוב הוא המהות

נדב וירש:  אני נפצעתי בפעילות מבצעית, אני רוצה לקבל הכרה בחוק, אני רוצה להיות מוכר בחוק, אני רוצה לקבל את המעטפת ואת ההגנה ההולמת - - -     

נתנאל שקד: כמו שמופיע גם בהסכמים

נדב וירש: שנייה

נדב וירש:  אתה יכול להגיד מה שאתה רוצה, ואני אגיד מה שאני רוצה

ישראל אייכלר: נתי, אל תפסיק לו את קו החשיבה

נדב וירש: בסופו של דבר, בהסכמים הקואליציוניים, מס' 19, אנחנו כתבנו את זה

נדב וירש:  אנחנו, פוסט-טראומתיים, כתבנו את זה ביחד עם חברים מיהדות התורה ומכל המקומות האחרים בחברי הסיעה

נדב וירש:  אני באמת מבקש, קחו את זה ברצינות

נדב וירש:  זה מערך לאומי לכל דבר

נדב וירש:  לא יכול להיות שעד היום עידן כבר 11 שנה נלחם עם המחלות הנלוות

נדב וירש:      אני לא אשתף אתכם בתיק שלי ומה אני מרגיש

נדב וירש:  כל אחד כאן בשולחן סוחב מחלה בעקבות הפוסט-טראומה

נדב וירש:  אני מבקש, תוציאו אותנו לגאולה כי אתם יכולים לקרב אותנו לגאולה, כי כבר אמרתי את זה, אף אחד לא רוצה מלחמה איתכם, אנחנו רוצים שלום ורוצים לראות שאנחנו מוגנים בתעסוקה, שאתם שומרים עלינו, שאם מפטרים אותנו מהעבודה, ואני מדבר בעיקר על אנשים צעירים – אם מפטרים אותי מהעבודה, אין לי לאן ללכת, אין לי משכורת להביא הביתה, וזה צריך להיות מוגן בחוק

נדב וירש:  תודה רבה, הרב אייכלר

ישראל אייכלר: תודה רבה

נתנאל שקד: על מה מדברים? אתם מדברים על מכוניות

נתנאל שקד:  אתם לא מבינים שהסיפור הוא שיקום

ישראל אייכלר: נתי, נתי, אתה מפריע

נתנאל שקד: אתה יודע מה זה לשבת בבית בגיל צעיר, אדוני? תחשוב מה היה קורה אם היית יושב בבית בגיל צעיר

נתנאל שקד:  תחשוב מה היה קורה אם היו זורקים אותך מהעבודה, אדוני

ישראל אייכלר: אני מבקש מהסדרנים להרגיע את נתי

נתנאל שקד: זה קל לדבר ולהגיד, אני מגן על נכי צה"ל

ישראל אייכלר: שירז גרינבאום, מפורום דור שני להלומי קרב

נתנאל שקד: אדוני, אתה היית המפקד שלנו, אתה שלחת אותנו לקרב

נתנאל שקד:  איך אתה לא מגן עלינו?     

קריאה: נתי, זה לא מעניין, הרכבים

קריאה:  זה לא המהות, נתי

נתנאל שקד: איך אתה לא מגן עלינו? איך אתה לא מגן על לוחמי צה"ל - - -     

ישראל אייכלר: נתי, אתה מפריע לשירז

נתנאל שקד: לא, לא

נתנאל שקד:  אני רוצה לדבר עם שר הביטחון על זה

נתנאל שקד:  פונים אליי חבר'ה צעירים מצוק איתן, אומרים לי, פיטרו אותו שלוש פעמים בשנה וחצי

נתנאל שקד:  זה נראה לך הגיוני?     

קריאה: נתי, תהיה בשקט

נתנאל שקד: אתה יודע מה זה עושה לבחור צעיר שמפטרים אותו שלוש פעמים? כבוד השר, אתה מבין מה זה עושה? אתה מבין מה זה עושה?     

ישראל אייכלר: השר שמע אותך

ישראל אייכלר:  זה בסדר

ישראל אייכלר:  שירז, בבקשה

ישראל אייכלר:  מדובר בדור שני ללוחמי קרב

שירז גרינבאום: הכאב בדור הראשון הוא כל כך גדול, שקשה לדבר על הדור השני

שירז גרינבאום:  היינו צריכים להידחק לתוך הוועדה ולתוך זכות הדיבור, ותודה רבה שעשיתם את זה

שירז גרינבאום:      קוראים לי שירז גרינבאום, אני מייצגת את פורום להאיר את הבית – דור שני לפוסט-טראומה צבאית

שירז גרינבאום:  אבא שלי נפטר, זכיתי להגיד עליו קדיש לפני חודש, מבעיות בריאותיות נלוות של פוסט-טראומה בגיל 73

שירז גרינבאום:      אחרי שלא דיברתי איתו 13 שנים בתור נערה, חזרתי לקשר איתו

שירז גרינבאום:  לא חיכה לי שום סיוע

שירז גרינבאום:  בדור של 73' לא הייתה הגדרה בכלל מה זה פוסט-טראומה, לא בחוק ולא בדיבור, ולא בשיח הציבורי, והייתי צריכה לפלס את הדרך שלי לבד מול דלתות אגף השיקום, דלתות ארגון נכי צה"ל, נט"ל וכולי, עד שהבנתי שאני צריכה להקים לבד קבוצות טיפוליות לילדים של הלומי קרב

שירז גרינבאום:      אני רוצה להתחבר לשתי נקודות חשובות בהקשר של החוק

שירז גרינבאום:  דבר ראשון, ילדי חורף 73' מוחרגים מהחוק, מהרפורמה הזאת

שירז גרינבאום:  אנחנו לא מקבלים שום טיפול ושום סיוע, ואני רוצה לשאול אתכם אם אתם הפסקתם להיות ההורים של הילדים שלכם בגיל 30

שירז גרינבאום:  דיברנו פה על זה שהפוסט-טראומה וההעברה הבין-דורית מתחילה ברחם

שירז גרינבאום:  היא לא נפסקת גם בגיל 30

שירז גרינבאום:  ולכן, הרפורמה הזאת צריכה לכלול גם את הילדים של יום כיפור

שירז גרינבאום:      דבר שני, כמו שרויטל אמרה, חייבים להפריד את הזכאות לטיפול

שירז גרינבאום:  אני טיפלתי באבא שלי 15 שנה

שירז גרינבאום:  טיפלתי לו בכל האדמיניסטרציות, מהתור בקופת-חולים ועד לעובדת שיקום

שירז גרינבאום:  הנטל הזה נופל על הילדים, ולכן הזכאויות של הילדים והאימהות חייבות להיות מופרדות מהזכאות של הנכה

שירז גרינבאום:      דבר אחרון

שירז גרינבאום:  הפורום שלנו נוסד כדי לטפל בילדים של הלומי קרב

שירז גרינבאום:  אנחנו פנינו כבר לכל הנוגעים בדבר כאן כדי לסייע

שירז גרינבאום:  אנחנו יודעים לעזור לכם

שירז גרינבאום:  אנחנו יודעים לטפל בדור השני

שירז גרינבאום:  תעזרו לנו לעשות את זה

שירז גרינבאום:  תנו לנו איך לעזור לכם להאיר את הבית

שירז גרינבאום:  תודה רבה

ישראל אייכלר: תודה רבה

ישראל אייכלר:  עו"ד קובי זכאי, בבקשה, להיות ממוקד במה שהשר יכול - - -     

קובי זכאי: ברור

קובי זכאי:  אני מבקש להעלות כאן על השולחן שוב את עניין קיפוחם של הלומי קרב שהוכרו חלקית, לפני מקרה איציק סעידיאן

קובי זכאי:      כזכור, איציק עשה את מה שהוא עשה בעקבות כך שמשרד הביטחון קיצץ לו 50% בשיעור הנכות שמגיעה לו, מ-50% ל-25%, וכולנו זוכרים איך הוא התפרץ ובכה כאן כשהוא הזכיר את הסיפור הזה באחד הדיונים הקודמים

קובי זכאי:      אחרי מקרה איציק סעידיאן משרד הביטחון שינה את המדיניות שלו ואינו מקצץ יותר אחוזי נכות בגלל אירועים שקרו מחוץ לשירות הצבאי לנכים שהם הלומי קרב

קובי זכאי:  אלא שבאותה הזדמנות בצדי הדרך נזרקו כ-156 נכים שהוכרו לפני מקרה סעידיאן

קובי זכאי:  התוצאה היא שנכים בעלי שיעור נכות אמיתי, זהה, אפילו שנפצעו באותו אירוע, רק הגישו את בקשת ההכרה שלהם לפני מקרה איציק סעידיאן, נותרו עם אחוזי נכות נמוכים למרות שמגיעים להם אחוזי נכות גבוהים יותר

קובי זכאי:      התוצאה היא שלא רק שלאורך שנים הם סבלו מקיפוח בזכויות שלהם, בטיפול ובשיקום– חלקם, אגב, יכול להיות שלא הוכנסו בכלל למערכת אגף השיקום כי הם לא עברו את רף הכניסה בעקבות הקיצוץ בזכויות שלהם – והם ממשיכים להיות מופלים לרעה

קובי זכאי:  משרד הביטחון לא תיקן

קובי זכאי:  במקום לתקן את אחוזי הנכות שמגיעים להם באופן אוטומטי אחרי שהוא שינה את המדיניות, לפחות החל ממועד שינוי המדיניות – לא רק שהוא לא עשה את זה, הוא אפילו לא פונה אליהם כדי לזרז אותם או להדגיש בפניהם - - -     

ישראל אייכלר: מה בקשתך, קובי?     

קובי זכאי: שמשרד הביטחון יתקן אוטומטית את אחוזי הנכות של כל אלה שהוכרו באופן חלקי בלבד בגלל אירועים שאינם קשורים לשירות הצבאי, בדיוק כמו שעשו לאיציק סעידיאן, ויתקן את העוול רב-השנים שנעשה להם

קובי זכאי:      אני פניתי לכבוד השר כבר בפברואר 23'

קובי זכאי:  אני מניח שאתה לא מודע למכתב הזה

קובי זכאי:  התשובה שקיבלתי: אנחנו עמוסים, יש לנו המון בקשות, אנחנו נדון בזה, נחליט על זה, נחשוב על זה

ישראל אייכלר: הינה, הייתה לך עכשיו ההזדמנות להשמיע את זה באוזני השר עצמו

קובי זכאי: נכון

קובי זכאי:  תודה רבה, אדוני

קריאה: מפקד בריאות הנפש של צה"ל - - -     

ישראל אייכלר: אתה דיברת, ועכשיו השר ידבר

ישראל אייכלר:  השר יתייחס עכשיו בדבריו, ואחרי שהשר יסיים אנחנו נשב עם פרופ' שרשבסקי, ואתם מוזמנים להמשיך

ישראל אייכלר:  כבוד השר, בבקשה

הביטחון יואב גלנט: שמעתי ברוב קשב את הדברים, ואני חושב שחלק גדול מהדברים שמובעים על-ידי אנשים באופן אישי וגם על-ידי נציגים מייצגים סיפורים קורעי לב שהם חשובים והם נוגעים לליבי

הביטחון יואב גלנט:  אני אומר את זה מתוך הכרה ומתוך הזדהות עם נכי צה"ל, עם הלומי הקרב ועם כל מי שנושא בנפשו את האירועים הקשים האלה

הביטחון יואב גלנט:      מאחר שגם הושמעה ביקורת, אולי לא מרומזת, אני רוצה לומר לכם דבר אחד במלוא הצניעות – כשר הביטחון וכמפקד בכיר, אף פעם לא שלחתי אנשים למשימות יותר מסוכנות מאשר אני הייתי בהן כחייל וכמפקד זוטר

הביטחון יואב גלנט:  אני רוצה שתדעו את זה

הביטחון יואב גלנט:  עוד לא הגעתי למצב הזה

הביטחון יואב גלנט:  אז אני מבין את הסבל ואת הכאב, ואני חושב שזו חובתנו לדאוג, ככל שאנחנו יכולים, על-מנת לטפל בדברים

הביטחון יואב גלנט:      הדבר השני שאני רוצה לומר באופן כללי – הסתכלתי מי הם חברי ועדת שרשבסקי, וראיתי את הד"ר יחיאל שרשבסקי, את ד"ר גדי לובין, שגם הוא מתחום רפואת הנפש, פסיכיאטר, ואת אבי אורן שהוא יושב-ראש המועצה לשיקום פסיכיאטרי, ועו"ד נגרין מהתחום המשפטי

הביטחון יואב גלנט:  אני חושב שאנחנו הפקדנו את הנושא בידי מיטב האנשים, שגם מבינים את הנושא וגם קשובים אליו, ואנחנו פועלים בהתאם

הביטחון יואב גלנט:      בהקשר הזה, כל מי שחשש שאני לא צריך לחה"כ אייכלר, יו"ר הוועדה, שום דבר, הוא חופשי להביא ולהתייעץ, לשאול ולפגוש את כל מי שהוא רוצה, והוא עושה את זה בהצלחה רבה ולמיטב שיפוטו

הביטחון יואב גלנט:  ודרך אגב, כשיו"ר ועדה מחליט, למעשה זו סמכות עליונה בהקשרים האלה, וזה האופי של המשטר הדמוקרטי שאנחנו מכבדים אותו ופועלים בהתאם לרוחו, אבל אני רוצה להוסיף עוד דבר

הביטחון יואב גלנט:      לעולם, כל מי שמייצג קבוצה נבחרת, חשוף לביקורת, וטוב שכך

הביטחון יואב גלנט:  הביקורת הזאת מובעת גם על ידי מי שמייצג קבוצות אחרות שבאותה עת לא נמצאות כמנהלות את זה – זה יכול להיות ממשלה וזה יכול להיות ארגון, וגם הרבה פעמים מתוך הארגון שלו עצמו

הביטחון יואב גלנט:  אלה דברים טבעיים ודמוקרטיים

הביטחון יואב גלנט:  לפי תפיסת העולם שלי, אני מכבד את המוסדות, אני מכבד את הכנסת, אני מכבד את הממשלה, ואני מכבד את הארגונים היציגים

הביטחון יואב גלנט:  אני יודע את הקושי שהם עומדים בו ואני יודע את זה מקרוב, בכל התחומים

הביטחון יואב גלנט:  הם צריכים לעשות את עבודתם

הביטחון יואב גלנט:  ומצד שני, ככל שהם יעשו, תמיד יהיה מי שחושב שהדבר עובר בנקודת גבול לא נכונה כי מגיע יותר או כי העדיפו אחד או אחר

הביטחון יואב גלנט:      ולכן בנושא הזה אני רוצה לומר לכם שיש לי אמון מלא בשיפוט ובשיקול הדעת של כל הנציגים, ובמיוחד ביו"ר ארגון נכי צה"ל

הביטחון יואב גלנט:  אני מזכיר לכם מי זה עידן קלימן – הוא נפצע בקרב והפך לנכה 100%, והוא מנהיג עכשיו את ארגון נכי צה"ל

הביטחון יואב גלנט:  לא מדובר פה על מישהו שלא מודע לסבל שעוברים נכי צה"ל, ולא יום אחד, אלא שנים, מאז שהוא נפגע בציר כיסופים

הביטחון יואב גלנט:  הוא קשוב לדברים, אבל הוא צריך לאזן בין המשאבים שיש לו לבין הצרכים שיש לו, לבין הדאגה

הביטחון יואב גלנט:  הוא וחבריו לארגון – וזה נכון לכל המשמרות, גם ליושבי-ראש אחרים – הם עושים מלאכת קודש, ואני מברך אותם על זה, ואני מחזק אתכם ואני יודע שאתם עומדים בלחצים

הביטחון יואב גלנט:      עכשיו אני רוצה לענות על חלק מהדברים

הביטחון יואב גלנט:  אני לא בטוח שאני אצליח לענות על הכול ברמה הפרטנית

הביטחון יואב גלנט:  יש נושאים שקשורים לצנעת הפרט, ואני בוודאי לא אכנס לדוגמאות ולהשלכות כאן בתוך הדיון, בין אם מדובר על הנכה עצמו או על התא המשפחתי

הביטחון יואב גלנט:      ראשית, אנחנו מודעים וזה הובא לידיעתי, להמתנה הממושכת בנושא פניות הציבור

הביטחון יואב גלנט:  אני מכיר את הדברים האלה מעיסוקים אחרים בעבר

הביטחון יואב גלנט:  ייעלתי ושכללתי אותם מאוד כאשר הייתי שר הבינוי והשיכון על נושאים אחרים, ויש כאלה שמכירים את זה, גם ברכש של אלפי דירות וגם במענה לעשרות ואולי מאות אלפי פונים

הביטחון יואב גלנט:  עשינו שינוי, ונעשה שינוי גם בנושא הזה

הביטחון יואב גלנט:  באופן טבעי, הבעיות קורות יותר מהר מהפתרונות

הביטחון יואב גלנט:       אנחנו נפתור את העניין

הביטחון יואב גלנט:  יש פה תקלה, ואני הנחיתי את המנכ"ל ואת הצוות לפעול בכל הצעדים, ואני אקח על עצמי את האחריות, כולל האחריות המשפטית

הביטחון יואב גלנט:  אם חברה לא עומדת במה שהיא נדרשת, אנחנו נחליף אותה, גם אם הדבר הזה ייעשה בהליך מהיר, ואחרי זה את הטענות נהדוף

הביטחון יואב גלנט:  לא יכול להיות  מצב שאנשים יחכו זמן רב

הביטחון יואב גלנט:  זה לא מקובל עליי ואני חושב שזה לא ראוי, ואנחנו נפעל בכיוון

הביטחון יואב גלנט:      אני ציינתי לאורך הדברים ואני רוצה לחזור, כי הנושא הזה עלה ואולי הוא לא היה ברור

הביטחון יואב גלנט:  אנחנו נפעל להגדרה ייעודית בחוק למתמודדים עם פוסט-טראומה

הביטחון יואב גלנט:  אנחנו לא נבדיל בין פוסט-טראומה שנולדת בשדה - - -     

קריאה: - - -     

קריאה: די, חבר'ה

קריאה:  די

הביטחון יואב גלנט: בין פוסט-טראומה שנוצרה בשל מה שקרה בשדה הקרב או בפעולות המלוות את שדה הקרב, או בהתכוננות או באימונים, מפני שאני חושב שראשית, זו הפרדה שקשה מאוד לעשות אותה, ויותר מזה, זה עניין ערכי

הביטחון יואב גלנט:  אני אגיד לכם את זה מצד אחר – יכול להיות לוחם הכי קרבי שיש ביחידה הכי מיוחדת שנפגע בתאונת דרכים, ויכול להיות תומך לחימה שנפלה עליו מרגמה בקרב

הביטחון יואב גלנט:  אז מי אנחנו שנשפוט מי עשה יותר, מי עשה פחות, למי מגיע, למי לא מגיע?     ולכן, העניין הוא עניין רוחבי וכדורי האויב לא מפרידים בשדה הקרב בין גורם א' לגורם ב', ובאותו אופן אנחנו תובעים מהחיילים בתוקף חוק להתגייס לשרת, ואנחנו צריכים לשמור עליהם ולהגן עליהם

הביטחון יואב גלנט:      ראיתי שמדברים על הנושאים שהם כביכול נושאים גשמיים ושהתחלנו לטפל בהם

הביטחון יואב גלנט:  אני חושב שמה שניתן לטפל בו, צריך לטפל בו תחילה, ובתהליכים כפי שמצאתי אותם בתחילת הדרך הנושא של דיור ורכב היה מתקדם

הביטחון יואב גלנט:  אנחנו נעביר אותו ונמשיך לטפל בדברים האחרים

הביטחון יואב גלנט:  נעביר אותו אחרי 11 שנה

הביטחון יואב גלנט:      יתירה מזאת, אדם שאין לו יכולת התניידות או את היכולת להתגורר במקום ראוי, לקורת גג ראויה – זה דבר שכל אדם זכאי לו, זה מובן מאליו – אין לו גם את היכולת לנהל דברים אחרים, ובאופן טבעי זה מקשה עליו

הביטחון יואב גלנט:  ברוך השם, למדינת ישראל יש יכולות, גם אם לא מושלמות, אבל יש לה יכולת והיא צריכה לתת

הביטחון יואב גלנט:  מתחומים אחרים ראיתי בנושא הזה יעד לאורך כל תפקידיי הציבוריים

הביטחון יואב גלנט:  כשר הבינוי והשיכון דאגתי ל-5,000 דירות לחסרי דיור

הביטחון יואב גלנט:  זה היה מספר תקדימי ב-35 השנים האחרונות, וגם פה אנחנו צריכים לדאוג לדברים

הביטחון יואב גלנט:      אני אתן דוגמה

הביטחון יואב גלנט:  כשאנחנו אומרים שאנחנו נשנה את ההמלצות, אז מי שייכנס לתוך הקריטריון ויענה לו, ואנחנו הורדנו את הקריטריון – למשל, מי שיש לו פוסט-טראומה של 50%, ההטבות הן מאות-אלפי שקלים במענק לצורך רכישת דירה

הביטחון יואב גלנט:  אני לא רוצה להיכנס לפרטים, אני משאיר את זה לחה"כ אייכלר ולגורמי המקצוע

הביטחון יואב גלנט:  אני יודע שזה אף פעם לא יהיה שלם או מושלם, אבל זה דבר משמעותי

הביטחון יואב גלנט:      עלתה פה טענה נוספת, וגם אליה אני רוצה להתייחס

הביטחון יואב גלנט:  אני רואה את עצמי כשר הביטחון של מדינת ישראל, ובמובנים מסוימים, של עם ישראל, כי מערכת הביטחון שמגינה על העם היושב בציון שולחת גם זרועות להגן על כאלה שנמצאים במקומות אחרים ומותקפים על רקע היותם יהודים ברחבי העולם

הביטחון יואב גלנט:      אני לא עושה את זה מתוך ראייה מפלגתית, למרות שאני מייצג מפלגה ואני גאה בזה

הביטחון יואב גלנט:  אבל מהרגע שהמפלגה הגיעה לשלטון, תפקידה לדאוג לכולם, ובהיבט הזה אנחנו עושים את זה מתוך ראייה ודאגה לכלל הציבור

הביטחון יואב גלנט:  אין פה ראייה מפלגתית ואין פה העדפה, ובהקשר הזה אני חושב שכולם חשים בעניין הזה

הביטחון יואב גלנט:  אני גם לא שואל מאיפה מגיעים חיילי צה"ל, ממקום א' או ב' ומה ההורים שלהם חושבים, ואם הם חילונים או דתיים או גרים במקום א' או במקום ב'

הביטחון יואב גלנט:  זו התפיסה, וככה אנחנו מסתכלים על הדברים

הביטחון יואב גלנט:      לעניין אגף השיקום, אנחנו הבטחנו ואני ציינתי שאנחנו נעמוד בכל מה שהתחייבנו, ואנחנו נקים בתוך משרד הביטחון את הגוף המתאים בדרך שתוחלט, על-מנת שיהיה ייצוג הולם והוגן, ויהיה מי שישמע וייצג גם בתוך המשרד את מי שסובל מנכות נפשית ופוסט-טראומה, על כל המשתמע, עם כל הקשיים והמגבלות שבעניין

הביטחון יואב גלנט:  קראנו לזה: מחלקות ייעודיות לטיפול באוכלוסיות ייחודיות

הביטחון יואב גלנט:  אנחנו נראה מה המתכונת והמנכ"ל - - -     

ישראל אייכלר: אתה מתכוון גם לליווי אישי לנכים האלה שלא יכולים לעמוד בביורוקרטיה וילוו בכל צעד וצעד?     

הביטחון יואב גלנט: בהחלט

הביטחון יואב גלנט:  הרי כאן המקום לומר, אם יש דבר קשה במדינת ישראל זו הביורוקרטיה

הביטחון יואב גלנט:  היא לא התחילה בחצי השנה האחרונה כשנהייתי שר הביטחון, והיא לא שייכת רק למשרד הביטחון

הביטחון יואב גלנט:  פרופ' אמנון רובינשטיין קרא לזה: שַׁתֶּקֶת, והוא אמר שמדינת ישראל סובלת מהמחלה הזאת שקוראים לה שַׁתֶּקֶת

הביטחון יואב גלנט:  בשפה שלי, כשאתה שם פילטר ועוד פילטר ועוד אחד, בסוף נהיה חסם בצינור כי עשרה פילטרים חוסמים את הדרך, גם אם הכוונה הייתה לסנן, והתוצאה קשה לכל אחד

הביטחון יואב גלנט:  היא קשה במיוחד למי שקשה לו להתמודד, וזה מי שחסר לו

הביטחון יואב גלנט:      ולכן, אני אשתדל להוריד ולעצור

הביטחון יואב גלנט:  אני אומר לכם מראש, חלק גדול מהדברים אינם קשורים רק למשרד הביטחון

הביטחון יואב גלנט:  יש פה תופעות שלמות ואנחנו צריכים להסיר חסמים, ואני חושב שהממשלה עשתה לאורך שנים פעולות גדולות

הביטחון יואב גלנט:  למשל, כל מה שקשור לפנייה ישירה באמצעות האינטרנט, זה דבר שחיסל תורים ושינה דברים, והוא נעשה לאורך הרבה מאוד שנים ובעיקר בעשור האחרון, ואנחנו נמשיך ונפעל בעניין, ידידי חה"כ אייכלר

סילבן שלום: כבוד השר, אני מבקשת, אני פשוט המתנתי לכל אחד שדיבר בזמן שלו

סילבן שלום:  אני מבקשת לשטוח את כאבי

סילבן שלום:  זה ייקח דקה, לא יותר, אני מבטיחה לך

ישראל אייכלר: השר יבקש לגברת?     

הביטחון יואב גלנט: בהחלט, מה שחה"כ אייכלר מבקש, אני עושה

ישראל אייכלר: זה מקרה מיוחד

ישראל אייכלר:  דברי, למרות שזה באמצע דברי השר, אבל חשוב שהשר ישמע אותך

ישראל אייכלר:  בבקשה

סילבן שלום: בעלי שירת במלחמת יום כיפור, חזר הביתה, שירת עוד פעם אחת או פעמיים ויותר לא קראו לו למילואים

סילבן שלום:  היו לי ארבעה ילדים, כשהקטן היה בן שנתיים וחצי והגדול היה בן 11

סילבן שלום:  הארגון לא הגיע אליי

סילבן שלום:  בעלי התאבד בשנת 1981

סילבן שלום:      אני לא אשב ואספר מה זה הלום-קרב; כל הצבא, כל המתים, כל ההרוגים, בתוך הבית שלנו ואנחנו לא מבינים

סילבן שלום:  אני אישה צעירה, התחתנתי איתו בת 17, וכבר בגיל 18 היו לי ילדים, וכך הלאה

סילבן שלום:  ואז ב-1981 הוא התאבד פעם ראשונה

סילבן שלום:  ד"ר קרפל, שהיה רופא של הצנחנים, קיבל אותו, ובעלי ניסה להתאבד שלוש פעמים וכל פעם זה היה מלווה בבלגן

סילבן שלום:      הילדים ראו אותו, וב-81' כשהוא נפטר, אני ביקשתי ממשרד הביטחון עקב הפרוטוקול של ד"ר קרפל שזה קרה לו ממלחמת יום כיפור, והם פשוט לא התייחסו אליי

סילבן שלום:  הייתה רות גורן, אישה מקסימה, היא הביאה לי טפסים שאני לא מבינה שום דבר, לא חוגר, לא אישי, את כל הדברים האלה לא ידעתי כי הייתי אימא לארבעה ילדים וטיפלתי בילדים, וגם ככה החיים היו קשים מאוד

סילבן שלום:      הגיליון הזה נשאר אצלי בבית 20 שנה

סילבן שלום:  לא מילאתי אותו, אבל אני הולכת ואומרת, בעלי חלל צה"ל, והם לא מבינים, אטומים

סילבן שלום:  מ-81', כשהוא התאבד, הבן שלי חווה את כל מה שהוא היה מדבר, כי אנחנו היינו שומרים עליו

סילבן שלום:  הוא היה אומר: אני רוצה לישון ולא לקום

סילבן שלום:  זה משפט עד יום מותי – לישון ולא לקום, לישון ולא לקום, והילדים היו שומעים

סילבן שלום:  הילד הזה עשה את אותו מעשה כמו שאבא שלו עשה, והוא התאבד ב-95'

סילבן שלום:      הבן הבכור שהוא בן 55, גם יש לו את זה

סילבן שלום:  הם לא רואים אצלי חיים, אצלי הכול זה מוות

סילבן שלום:  הוא גם לא האמין שהוא יחזיק מעל גיל 35 כי אבא שלו נפטר בגיל 35

סילבן שלום:  יש לו רגעי זעם, הוא נשוי, ויש שם בלגן

סילבן שלום:  הוא קופץ מעורו, ואם אני לא יושבת עם אשתו ומרגיעה-ומרגיעה – הוא אומר, אני חייב לבוא לשם להפוך להם את הכול

סילבן שלום:      אני פגועה כי מ-81' אני לא מוכרת כאלמנת צה"ל עד שנת 2000

סילבן שלום:  אני כל יום מתעוררת וישנה כשאני יודעת שבעלי חלל צה"ל

סילבן שלום:  לא היה מי שיבוא ויעזור לי, ויגיד לי בואי - - -     

ישראל אייכלר: אני רוצה לבקש ישירות מהממונים מאגף השיקום, הגב' לימור לוריא, שבאופן אישי תיקחי את הנושא של הגברת שלום, ובעזרת השם, אני רוצה לשמוע מה עשית

ישראל אייכלר:  העניין שלך, בלי נדר, יטופל באופן אישי

קריאה: - - -     

ישראל אייכלר: אני רוצה לשמוע את הסיפור שלה

ישראל אייכלר:  הגברת לימור תטפל באופן ישיר, כי השר רוצה - - -     

קריאה: הם לא מטופלים היום

קריאה: ברגע זה יש נכה צה"ל הלום-קרב מחוסר הכרה, מונשם, מורדם, בבית-חולים מאיר, אחרי ניסיון אובדני

ישראל אייכלר: לא, לא

ישראל אייכלר:  תנו לשר לסיים

ישראל אייכלר:  השר חייב ללכת, יש לו משימות ביטחוניות

סילבן שלום: אוקיי, אבל מה שמפריע לי שאני לא הייתי מוכרת מ-81' עד שנת 2000

ישראל אייכלר: אבל הינה, עכשיו את מוכרת

ישראל אייכלר:  עכשיו לימור תטפל בך

קריאות: - - -     

רויטל רוט: כבוד השר, זו דוגמה חיה למה שאנחנו עוברות בבית

רויטל רוט:  זו דוגמה חיה

רויטל רוט:  אני לא רוצה את זה בבית שלי

ישראל אייכלר: תודה רבה

סילבן שלום: הילדים שלי לא מוכרים

ישראל אייכלר: גברת לוריא תטפל בך באופן אישי, בלי נדר, ואני אלווה את זה

סילבן שלום: תודה

סילבן שלום:  תודה רבה

ישראל אייכלר: כבוד השר, בבקשה

הביטחון יואב גלנט: אני שמעתי בכאב וברוב קשב את מה שאמרת, ואני חושב שאלה דברים נוגעים ללב

הביטחון יואב גלנט:  אני יכול רק להביע צער והשתתפות, וכמו שקבע חה"כ אייכלר – הוא מנהל את הוועדה, ואנחנו נשתף איתו פעולה – אנחנו נטפל בדברים באופן אישי, בשיא הרגישות ומתוך כוונה לסייע ולפתור, ובעיקר גם להבין ולמנוע אירועים בעתיד

הביטחון יואב גלנט:      אני רוצה לסכם את דבריי

הביטחון יואב גלנט:  אני יודע שאין ביכולתי לענות על כל שאלה בנפרד, וגם לא לפגוש כל משפחה, פשוט כתוצאה מחלוקת הקשב ועומס הזמן

הביטחון יואב גלנט:  אני יודע שיש פה הרבה אנשים שנושאים בנטל הזה, שומעים את הנכים ואת הפגועים וקשובים לדבריהם, חלקם בארגונים יציגים וחלקם הם כאלה שלוקחים על עצמם את הדברים, ואני מברך גם על הדבר הזה

הביטחון יואב גלנט:  כל מי שמציל נפש אחת, כאילו הציל עולם ומלואו

הביטחון יואב גלנט:       אני מודה גם לחברי הכנסת שיושבים כאן ושומעים את הדברים, ומייצגים את הציבור, וחלקם הגדול מגיע אליי עם הבקשות, ואני מפנה אותם לאנשי המשרד ומודה שוב ללימור לוריא ולד"ר שרשבסקי, ולידידי חה"כ אייכלר, על זה שהם קשובים לציבור, רגישים ועושים כמיטב יכולתם על-מנת לפתור את הבעיות

הביטחון יואב גלנט:      מכאן, בשמכם ובשמי, אני שולח ברכת רפואה שלמה לכל פצועי ונכי צה"ל, וגם מחזק את חיילי צה"ל במלחמתם השוטפת והקבועה בהתכוננות שלהם למצבים אחרים

הביטחון יואב גלנט:  אלה החיילים של כולנו, מכל הרבדים, מכל שכבות הציבור

הביטחון יואב גלנט:  תודה רבה

ישראל אייכלר: תודה רבה לך, השר

קריאה: כבוד השר, שאלה אחרונה

קריאה: כבוד השר לא התייחס לסוגיית - - -     

קריאה: כבוד השר, אפשר לשאול שאלה?     

קריאה: כבוד השר

קריאה:  כבוד השר

אורי לרנר: כבוד השר, אנחנו ספקים

אורי לרנר:  אנחנו לא נכים, כבוד השר

אורי לרנר:  אנחנו ספקים של משרד הביטחון

אורי לרנר:  זה שתתעלם ותלך, זה לא יעזור

אורי לרנר:  אנחנו ספקים של משרד הביטחון

אורי לרנר:  בושה

ישראל אייכלר: אנחנו ממשיכים בדיון, ברשותכם, על פי הסדר שקבענו

ישראל אייכלר:  עכשיו נטפל בבעיות שדיברנו עליהן הרבה-הרבה זמן

ישראל אייכלר:  חיכינו לדוח של פרופ' שרשבסקי

ישראל אייכלר:  השר בא והביא אותו איתו יחד

ישראל אייכלר:  אנחנו נמשיך

ישראל אייכלר:  יש לנו בסך-הכול חצי שעה עד למליאה

ישראל אייכלר:  אנחנו מבקשים לשמוע מפרופ' שרשבסקי על התוכנית ועל הדוח שלו, וזה מאוד-מאוד חשוב לחיילי צה"ל ובעיקר להלומי קרב, בבקשה

יחיאל שרשבסקי: אני יחיאל שרשבסקי, יו"ר ועדת שרשבסקי, ובזמנו הייתי אחראי על מערך השיקום בבריאות הנפש במשרד הבריאות

ישראל אייכלר: נשמע את הדוח שלכם, בבקשה

יחיאל שרשבסקי: אני רוצה לומר שהעבודה בוועדה הייתה חוויה מאוד מטלטלת

יחיאל שרשבסקי:  מעבר להיכרות שלי של שנים רבות עם כל התחום של בריאות הנפש, אנחנו ביקשנו מהאנשים שסובלים מפוסט-טראומה ומהמשפחות שלהם לפנות אלינו

יחיאל שרשבסקי:  קיבלנו למעלה מ-150 פניות בכתב, ונפגשנו פנים אל פנים עם יותר מ-30 אנשים שסובלים מפוסט-טראומה

יחיאל שרשבסקי:  שמענו דברים מאוד קשים, מאוד נוגעים ללב, הבנו את הבעיות כפי שהן הופיעו גם ביחס לתפקוד היומיומי, גם ביחס ליחסים המשפחתיים, גם ביחס ללילות הקשים, ביחס להתפרצויות, ביחס להפרעות בריכוז, ביחס להפרעות במהלך החיים הרגיל, ביחס לפלשבקים שעולים

יחיאל שרשבסקי:  הדברים באמת מאוד קשים, והליווי הוא ממש הכרחי

יחיאל שרשבסקי:      אנחנו התרכזנו יותר במה שהתמנינו, בתחום הדיור, אבל בהחלט האוריינטציה השיקומית וההחזרה של האדם ככל יכולתו לחיים רגילים, עמדה לנגד עינינו לאורך כל הדרך

יחיאל שרשבסקי:      אני אנסה איך שהוא לקצר ולהתייחס יותר להמלצות

יחיאל שרשבסקי:  אחד הדברים שעלו שוב ושוב היה נושא הביורוקרטיה והתהליך המורכב והמסובך, גם של הפנייה למשרד הביטחון וקבלת הסיוע, ואחר כך המימוש של הסיוע

יחיאל שרשבסקי:  ולכן המלצנו שכל התהליך של הדיור ילווה גם בייעוץ מקצועי פיננסי לקראת הרכישה עצמה מתוך התחשבות במה שמשרד הביטחון מסייע והאמצעים האחרים של האדם

יחיאל שרשבסקי:  אבל לא רק זה, אלא גם ליווי לאורך התהליך עצמו וגם יידוע של הזכויות

יחיאל שרשבסקי:      היום אדם צריך לחפש למה הוא זכאי, למה הוא לא זכאי, ויהיה ליווי מקצועי מתוך משרד הביטחון, גם של יידוע הזכויות וגם של המימוש שלהן לאורך כל הדרך

יחיאל שרשבסקי:  אני חושב שהנושא הזה עולה שוב ושוב בכל מיני תחומים, ובתחום הזה ההמלצה התקבלה על ידי השר, ואני חושב שהליווי הזה יפתור הרבה מאוד מהקשיים

יחיאל שרשבסקי:  עד היום שמענו על כל מיני אנשים שהתייאשו באמצע הדרך, ואני חושב שהליווי הזה מאוד יסייע להם

יחיאל שרשבסקי:      בנושאים אחרים שקשורים ליומיום של האנשים ולקושי שלהם בהתנהלות הרגילה בתוך הבית ובהתנהלות בחיים הרגילים, אנחנו המלצנו על כמה פתרונות לגבי תופעות שהיו

יחיאל שרשבסקי:  הרבה אנשים סיפרו שבאמצע הלילות הם הרבה פעמים מתפרצים, הם צריכים לעזוב את הבית, הם צריכים לצאת החוצה

יחיאל שרשבסקי:  אנחנו המלצנו שיהיו ברחבי הארץ מקומות מקלט, שאדם שחייב לצאת לא יהיה ברחוב, לא יהיה במצב שהוא נשאר בבית וכל הבית מתהפך, אלא אפשר יהיה לצאת לשעות, ליום, לימים, לבית שמלווה מקצועית, ובמצבים הקשים האלה יהיה לאן ללכת

יחיאל שרשבסקי:      מעבר לזה, היום כבר יש כמה פתרונות בתחומים האלה

יחיאל שרשבסקי:  יש את הבית המאזן, יש בית מעבר, יש כמה פתרונות שכבר קיימים

גל רויטשטיין: שמחייבים עיון פסיכיאטרי

קריאה: לא נכון

גל רויטשטיין: כן נכון

יחיאל שרשבסקי: לבתי המקלט האלה של שעות או ימים לא צריך שום המלצה

יחיאל שרשבסקי:  צריך את הצורך של האדם, והוא יחליט אם הוא רוצה ללכת או לא רוצה ללכת, בלי שום המלצה מקצועית של מישהו מבחוץ

יחיאל שרשבסקי:      יחד עם זה, הביאו בפנינו מספר אנשים שהקושי שלהם הוא הרבה יותר עמוק ומתמשך, ולאורך זמן, ועם יציאה מלאה מתוך התפקוד, ואנחנו המלצנו שתהיה מסגרת חדשה שמיועדת במיוחד להלומי קרב שיוכלו לשהות שם עד שנתיים תוך תהליך שיקומי שיתחיל מהתחלה, שיהיה מכוון גם לנושא של הדיור, גם לנושא של תעסוקה, גם לנושא של השתלבות חברתית

יחיאל שרשבסקי:  וגם ביציאה המלצנו שתהיה חפיפה בין פתרון הדיור לבין השהייה במקום הזה, כדי שהמעבר יוכל להיות חלק

ישראל אייכלר: ד"ר שרשבסקי, אחת הבעיות שעלו פה בזעקה גדולה ואמיתית זה עניין התעסוקה

ישראל אייכלר:  אנשים נפלטים ממקומות העבודה ולא יכולים להתקבל

ישראל אייכלר:  מה אתם יכולים לעזור בזה?     

יחיאל שרשבסקי: המנדט שלנו לא היה בתחום התעסוקה - - -     

ישראל אייכלר: אמרת: דיור ותעסוקה, לכן נתפסתי בזה

יחיאל שרשבסקי: המנדט לא היה בתחום התעסוקה, אבל ראינו את הנושא של התעסוקה כנושא מרכזי וחשוב בהשתלבות של האדם חזרה לתוך החברה, והיו לנו כמה וכמה שיחות עם לימור לוריא על הצורך להיכנס לתחום של התעסוקה בצורה מקצועית ולהרחיב אותו בצרוה שלא נודעה עד עכשיו כמוה

יחיאל שרשבסקי:  היה סיכום שיכול להיות שנמשיך לייעץ בהמשך, אבל ייבנה מערך שמשלב את האנשים ועוקב - - -     

ישראל אייכלר: תעסוקה – זה הדבר הכי חשוב, אני חושב

יחיאל שרשבסקי: נכון

יחיאל שרשבסקי:  גם לדעתנו, זה הדבר היותר-חשוב, ולכן הוסכם - - -     

נתנאל שקד: זה לא יקרה בלי חקיקה

אברהם ביטון: די, תשתוק כבר

אברהם ביטון:  די

קריאות: - - -     

אברהם ביטון: אבל תן לו לדבר

אברהם ביטון:  אחר כך תגיד מה שאתה רוצה

ישראל אייכלר: לא לצעוק

נתנאל שקד: זה לא יקרה בלי חקיקה

ישראל אייכלר: נתי, אבל בזכותך אנחנו מודעים לעניין הזה שתעסוקה היא אחת הבעיות

נתנאל שקד: אבל זה לא יקרה בלי חקיקה, זה לא יקרה בלי שיניים

נתנאל שקד:  זה יפה לדבר ככה

נתנאל שקד:  זה לא יקרה

קריאה: מה בזכותו? - - -     

ישראל אייכלר: אני מתכוון, הוא היה זה שהעלה את זה הכי גבוה

יחיאל שרשבסקי: נתי, כל דבר מתחיל בצעד אחד ויכול להיות שתהיה גם חקיקה

דבורה ביטון: חשוב שהם יבינו שגם קורים דברים בלי קשר לדור השני

ישראל אייכלר: אבל רגע, הוא באמצע המסקנות

שרון ניר: אבל אולי תפרט לנו איך זה יהיה

שרון ניר:  יהיו צוותי תעסוקה?     

יחיאל שרשבסקי: זה יהיה נושא במיקוד גבוה, ותתחיל עכשיו תשומת לב מיוחדת לנושא של שילוב בתעסוקה

קריאה: אבל איזה תוכניות אופרטיביות?     

יחיאל שרשבסקי: הרבה פעמים זה קשור גם בהשלמת השכלה, כי אנחנו יודעים שהשלמת השכלה יש השפעה מאוד-מאוד-מאוד גדולה על תעסוקה, ושני הדברים האלה ילכו יחד

יחיאל שרשבסקי:      נושא נוסף היה שהרבה פעמים בגלל הקושי בלילות, הרבה פעמים שהאישה נפגעת, הילדים נפגעים, והרבה פעמים צריך מרחב מוגן – אנחנו המלצנו לסייע בסיוע כספי לשיפוץ או הרחבה ושיתאפשר בתוך הדירה איזשהו מרחב ויינתנו הלוואות לצורך הזה, כדי שאנשים יוכלו למצוא להם מרחב מוגן בתוך הדירה ולא יצטרכו לעזוב

יחיאל שרשבסקי:  כמובן שיש גם את המצבים שבהם יצטרכו לעזוב

יחיאל שרשבסקי:      המלצנו גם שתהיה ועדת חריגים לגבי אנשים שהחליטו משום מה שיש להם פתרון דיור לא מקובל, שהוא לא דירה, הוא באיזושהי צורה אחרת – היו כאלה שאמרו, אנחנו צריכים קרוואן, שנהיה בתוך הטבע, והמלצנו שתהיה ועדה שתמליץ על פתרונות חריגים לגמרי, ותהיה לה סמכות לאשר את המענק שניתן לדיור רגיל גם לפתרונות לא רגילים

יחיאל שרשבסקי:  אז תהיה ועדה שתוכל להמליץ, ויאושר סיוע גם לנושא הזה

ישראל אייכלר: וישב שם גם איש מקצוע בתחום שלך שיוכל להתאים למצב - - -     

יחיאל שרשבסקי: בוודאי, שיסייע להתאים את הפתרון לצרכים

יחיאל שרשבסקי:      ביחס לחריגות בסכומי המענק לגבי דיור, השר הזכיר שיש ועדת למ"ד שעוסקת בפתרונות חריגים כספיים

אברהם ביטון: סליחה, אדוני

אברהם ביטון:  אני נמצא בוועדת למ"ד שבעה וחצי חודשים, ולא קיבלתי תשובה

אברהם ביטון:  יושב-ראש הארגון יודע את זה

שפרה שחר: ועדת למ"ד זה הר של ביורוקרטיה

נתנאל שקד: זה ממש לא מידתי, לא מידתי

אברהם ביטון: סליחה, רבותיי, אני יודע לדבר

אברהם ביטון:  נתי, אל תפריע לי

נתנאל שקד: זה לא מידתי שאחד יקבל - - -     

אברהם ביטון: אל תפריע לי

אברהם ביטון:  אל תפריעו לי

שפרה שחר: זה הר של ביורוקרטיה

שפרה שחר:  זה חוברות של טפסים שצריכים למלא

ישראל אייכלר: אבי, אתה לא קיבלת רשות דיבור, כי ד"ר שרשבסקי לא קשור בכלל לעניין המינהלי שאתם מדברים עליו

ישראל אייכלר:  הוא ממליץ כאיש מקצוע ואנחנו רוצים לשמוע מה הם ממליצים

גל רויטשטיין: אבל להציע פתרון

גל רויטשטיין:  אם הפתרון הוא ועדת למ"ד, אז אין לנו פתרון

שפרה שחר: נכון

שפרה שחר:  לא צריכים את החוק בשביל ועדת למ"ד

שפרה שחר:  הוא קיים

נתנאל שקד: זה גם לא מידתי

נתנאל שקד:  לא יכול להיות שיהיה נכה אחד שיקבל 5

נתנאל שקד: 5 מיליון עם קרקע, והשני יקבל 150,000

נתנאל שקד:  חבר'ה, זה לא מידתי

שפרה שחר: ועדת למ"ד, לצלוח אותה צריכים עשרה עורכי-דין ושני רואי-חשבון

ישראל אייכלר: סליחה, מאז תחילת הדיונים אתם ביקשתם שתהיה ועדת חריגים שתתאים חליפה לדיור וטיפול לכל אחד לפי מצבו

ישראל אייכלר:  עכשיו בא מישהו וצועק: זה לא מידתי

ישראל אייכלר:  ודאי שזה לא מידתי, כל אחד במידה שלו ולפי המצב הנפשי שלו

ישראל אייכלר:  מה אתם רוצים?     

אברהם ביטון: אדוני מר אייכלר, יש נכים שהם עם נכות X 50% או 70%

אברהם ביטון:  בנוסף לזה, אגף השיקום הגדיר אותם ככאלה שהוא לא מסוגל לשקם והם לא מסוגלים לפרנס את עצמם

אברהם ביטון:  ובנוסף לזה, בגלל מצבם הקשה, יש כאלה שקיבלו שעתיים או שמונה שעות ליווי ביום

אברהם ביטון:  ברור לך שהאנשים האלה הם שבר כלי

אברהם ביטון:      לפי החוק וגם לפי התיקון שאני כבר יודע מה המסקנות שלו, האנשים האלה יקבל מענק של 300,000 שקל לקניית דירה, בעוד שנכים אחרים מקבלים 3

אברהם ביטון: 5 מיליון

אברהם ביטון:  איפה המידתיות? איפה המוסריות? איך נכה כזה שהגדירו אותו בתור שבר כלי, חסר ישע, שהתגייס לצבא עם פרופיל 97, והיום הוא מוגדר כאחד שאי-אפשר לשקם אותו והוא לא מסוגל לפרנס את עצמו, עם שמונה שעות ליווי, איך הוא יקנה דירה עם 300,000 שקל? זה לא נורמלי

גל רויטשטיין: המסקנה הזאת מכריזה עליי שנה מהיום דייר רחוב

גל רויטשטיין:  זה אומר שבעוד שנה מהיום אני אגור ברחוב

אברהם ביטון: לכן שלחו אותי לוועדת למ"ד

אברהם ביטון:  הגשתי מסמכים, היו רואי-חשבון, היו מומחים, ואני מחכה שבעה וחצי חודשים לקבל תשובה, ועד הרגע אין תשובה

אברהם ביטון:  שיגידו לי למה אין תשובה

ישראל אייכלר: אבי, אתה רוצה לסיים את הדיון?     

אברהם ביטון: לא

אברהם ביטון:  חס וחלילה

ישראל אייכלר: אז תן לד"ר שרשבסקי לדבר

ישראל אייכלר:  כל מה שאמרת נרשם בפרוטוקול, ואני מבקש מאגף השיקום לבדוק מה שאבי אומר באופן ספציפי, מה קורה שם

שפרה שחר: דרך אגב, בוועדת למ"ד הם יודעים להסתיר יפה מאוד

שפרה שחר:  הם לא מספרים

יחיאל שרשבסקי: המלצה מהותית ביחס לסיוע בדיור הייתה השוואה של אחוזי הנכות שניתנים לאנשים פגועי רגליים

יחיאל שרשבסקי:  הסיוע בדיור הגבוה ביותר שניתן היום, מעבר לאלה שיש להם 100% נכות, הוא לפגועי רגליים

יחיאל שרשבסקי:  אנחנו המלצנו להשוות את האנשים עם פוסט-טראומה לפגועי רגליים, וזה אומר - - -     

גל רויטשטיין: להשוות לאנשים שיכולים לצאת לעבודה כשאנחנו מוגדרים נצרכים

גל רויטשטיין:  בושה

גל רויטשטיין:  פאקינג בושה

ישראל אייכלר: אני מבקש מהסדרנים, מי שלא יכול להיות פה - - -     

גל רויטשטיין: אני אוציא את עצמי

גל רויטשטיין:  אני אוציא את עצמי

ישראל אייכלר: אני לא מוציא אותך

ישראל אייכלר:  אני לא מוציא אותך

גל רויטשטיין: הוא מוציא אותי מהאפשרות שיהיה לי בית

גל רויטשטיין:  אז אני אוציא את עצמי

ישראל אייכלר: אני לא מוציא אותך

ישראל אייכלר:  לא, לא

ישראל אייכלר:  אל תצא

ישראל אייכלר:  תעשה לי טובה

ישראל אייכלר:  אבל תשב ברגוע

ישראל אייכלר:  אל תצא

גל רויטשטיין: אני אתחיל לחפש באיזו פינת רחוב אני הולך לגדל ילדה בת ארבע

ישראל אייכלר: תנסה להירגע ותחזור

ישראל אייכלר:  אתה מבטיח לחזור?     

גל רויטשטיין: לא

ישראל אייכלר: עזרת לנו הרבה בדיונים

גל רויטשטיין: אני מבטיח היום לשרוף את התעודות נכה שלי, כי מה שקורה פה היום זה הכרזה שעלינו אין טיפול

ישראל אייכלר: יהיה, יהיה טיפול

יחיאל שרשבסקי: זה אומר - - -     

נתנאל שקד: בגלל זה אמרנו, אדוני, כבוד הרב, שהלומי-קרב - - -     

קריאה: נתי, רגע

נדב וירש: תקשיבו רגע

נדב וירש:  לא מעניין אותי

נדב וירש:  תנו לו עכשיו לסיים

נדב וירש:  די כבר

נדב וירש:  הוא עכשיו הגיע לפה כדי לתת את המסקנות

נדב וירש:  אתם מסכימים או לא מסכימים – נילחם על זה אחר כך בוועדה

נדב וירש:  די, מספיק

נדב וירש:  די כבר

ישראל אייכלר: צודק

ישראל אייכלר:  תמשיך

יחיאל שרשבסקי: זה אומר שהסיוע בדיור יתחיל כבר ב-35%

יחיאל שרשבסקי:  המענק יחד עם ההלוואה מגיע לכ-800,000 שקל

יחיאל שרשבסקי:  אי אפשר לזלזל בזה

יחיאל שרשבסקי:  נכון שזה לא פותר את כל הבעיה, אבל זה סכום משמעותי

שפרה שחר: אבל איך אתה משווה 800,000 לשלושה מיליון?     

יחיאל שרשבסקי: אני לא משווה

קריאות: - - -     

קריאה: חבר'ה, יש מליאה עוד רבע שעה

קריאה:  בואו נשמע את המסקנות

קריאה: תרשמו לכם ויהיו - - -     

ישראל אייכלר: יהיו עוד דיונים

נתנאל שקד: כמה מחוסרי דיור יש? מישהו עשה עבודה? כמה מתוך נפגעי פוסט-טראומה – עזבו הלומי-קרב – כמה מחוסרי דיור יש? מישהו עשה עבודה? לא

רויטל רוט: אני שלחתי בקשה - - - לאגף השיקום, אבל לא - - -     

נתנאל שקד: זה כאילו באים, מדברים, אבל שום דבר לא עובר

נתנאל שקד:  חוץ מזה, הדבר הכי הזוי - - -     

ישראל אייכלר: נתי, אתה רוצה שלא יהיו עוד דיונים או שלא תוכל עוד להשתתף בהם?     תמשיך, בבקשה

יחיאל שרשבסקי: אחת הבעיות המורכבות קשורה לזה שיחד עם הסיוע של - - -     

קריאות: - - -     

אברהם ביטון: נתי, תהיה בשקט

אברהם ביטון:  אני לא שומע מה שהוא מדבר

ישראל אייכלר: ד"ר שרשבסקי, אבקש - - -     

טלי גוטליב: יש לנו בקושי עשר דקות

טלי גוטליב:  חבל

ישראל אייכלר: הפרוטוקול שומע אותך, ואנחנו רוצים אחר כך לקרוא את זה - - -     

יחיאל שרשבסקי: הרי כמובן, יחד עם הסיוע, אנשים צריכים לקחת הלוואות ומשכנתאות שישלימו להם, ואחת הבעיות היא החזר של המשכנתאות והביטוח על המשכנתאות

יחיאל שרשבסקי:  אז קודם כל, ראינו שהרבה פעמים אנשים שמקבלים מענק נצרך, יותר קל להם הרבה פעמים להחזיר את המשכנתאות כי הסכומים שהם מגיעים אליהם הם יותר גבוהים הרבה פעמים מסכומים שמגיעים אנשים עובדים

יחיאל שרשבסקי:      ולכן, ביקשנו להדגיש את הנושא של התעסוקה והליווי, והניסיון לעזור לאנשים גם להתקדם בעבודה ולהרוויח יותר, ושלא יהיה מצב שמי שלא מרוויח יש לו כוחות כלכליים יותר גבוהים ממי שעובד ומרוויח

יחיאל שרשבסקי:  גם לזה תינתן תשומת לב מיוחדת

יחיאל שרשבסקי:      בנושא של המשכנתאות המלצנו שמשרד הביטחון יפנה לבנק ישראל להקטין את המשכנתאות שניתנות לנכי צה"ל, וגם לפנות אל הבנקים שהם בעצמם יקטינו את הריבית על המשכנתאות שניתנות לנכי צה"ל

יחיאל שרשבסקי:  ובנושא של הביטוח על המשכנתאות, ביקשנו שחברות הביטוח או הבנקים שמעלים את הביטוח בצורה בלתי פרופורציונלית לנכי צה"ל, יצטרכו לנמק את ההעלאה ולהראות שאם זה קשור לפעמים לתוחלת חיים, שיראו בדיוק את החשבון ויעלו רק באחוז הזה ולא מעבר לזה

יחיאל שרשבסקי:  ובמקביל, המלצנו שמשרד הביטחון יסבסד חלק מהביטוח שניתן על המשכנתאות, ובצורה הזאת, נכי צה"ל יוכלו לעמוד גם בביטוח על המשכנתאות

קריאה: - - - להפוך את זה למציאותי

יחיאל שרשבסקי: אלה ההמלצות, ואני חושב שהדגש המרכזי ולזה יהיה עתיד, הוא יותר בשיקום ובחזרה של האנשים לתוך החברה, והרוח שנושבת היום במשרד הביטחון היא הולכת בכיוון הזה

קריאה: שכר דירה, מה איתו?     

יחיאל שרשבסקי: מעבר לכך שהמלצנו להגביר את הסיוע לדיור, הנושא הזה יסייע גם לשילוב החברתי וגם לדיור

אברהם ביטון: מר שרשבסקי, אפשר לשאול אותך בבקשה שאלה, עם כל הנימוס והכבוד?     איך אתה מציע שנכה שלא עובד, הוגדר כלא בר-שיקום, עם 70%, יש לו שעות ליווי – איך הוא יקנה דירה עם המלצה שלך של 238,000 שקל? מה מעניין אותי ההלוואה שנותנים עם פטור ממשכנתה? משכנתה הוא ייקח לבד

אברהם ביטון:  איך הוא יקנה דירה עם 238,000 שקל? וזה מה שאתה ממליץ היום

שפרה שחר: ולמה חוסר המידתיות בינו לבין נכה שמקבל שלושה מיליון?     

קריאות: - - -     

ישראל אייכלר: אנחנו רוצים לשמוע תשובה לשאלה של אבי, בבקשה

גל רויטשטיין: תנו לתליין לענות

גל רויטשטיין:  יש פה גזר דין מוות מוגש לכם

גל רויטשטיין:  תנו לתליין לתת לכם תשובה

גל רויטשטיין:  הוא כרגע חורץ גורלות של 50 מתאבדים שיהיו לנו בשנה הקרובה

גל רויטשטיין:  תנו לו לתת תשובות

גל רויטשטיין:  כי אולי היום נאבד עוד הלום-קרב שכרגע נלחם על החיים שלו, מורדם, מונשם בבית-חולים, והוא כרגע עושה לנו את הקרקע למתאבדים הבאים

גל רויטשטיין:  אז תנו לו לתת תשובות

גל רויטשטיין:  זה על המצפון שלו

ישראל אייכלר: גל, תשב

ישראל אייכלר:  תשב ותירגע, גל

יחיאל שרשבסקי: גב' לוריא מבקשת להשיב על השאלה

לימור לוריא: אני רוצה להסביר

לימור לוריא:  אני לא אתייחס למקרה הספציפי, אבל בן-אדם שנקבעו לו, לדוגמה, 50% PTSD וליווי, יכול להגיע להכנסה חודשית קבועה עד סוף חייו של כ-20,000 שקלים

קריאות: ממש לא

קריאות:  זה ממש לא נכון

רויטל רוט: אז אני עם שישה ילדים, ובעלי לא מקבל כזה דבר

אברהם ביטון: רק שנייה

אברהם ביטון:  הליווי לא נחשב להכנסה

ישראל אייכלר: אם אתם לא תאפשרו להשיב, אז לא יישמעו שאלות ופשוט נסגור את הדיון

שפרה שחר: שקר

שפרה שחר:  תראי לי את האחד הזה שמרוויח 20,000 שקלים

שפרה שחר:  תראי לי אותו

לימור לוריא: בעוד שאדם, וזה מה שמדבר עליו מר שרשבסקי, שעושה מאמצים ובשיניים עושה מאמץ להיות בעבודה, ויכול להגיע ל-8,000 שקלים או 10,000 שקלים - - -     

שפרה שחר: אבל יש כאלה שלא יכולים לעבוד

לימור לוריא: מה שנאמר פה בעצם זה שבהמלצות, כפי שמגיע מהוועדה, יוצא מצב שאנשים שיש להם 50% פוסט-טראומה יוכלו לקבל מענק של כ-240,000 שקל, מה שלא היה בעבר, פלוס הלוואה של 500,000 ומשהו שקלים

לימור לוריא:  זה נותן בוסט רציני של 800,000 שקל לאלפי אנשים שמתמודדים עם פוסט-טראומה

קריאות: - - -     

ישראל אייכלר: אם הבנתי אותך נכון - - -     

אברהם ביטון: תהיו בשקט

ישראל אייכלר: אם אתם לא תשמעו אותי, אז לא תדעו על מה אנחנו מדברים

אברהם ביטון: תהיו בשקט

ישראל אייכלר: הנושאים מדי חשובים בשביל לא לשמוע

ישראל אייכלר:      מה שהבנתי ממך, הגב' לוריא, שמעבר לכסף שאת מנית עכשיו, הקונה יוכל לקבל משכנתה בבנק ואתם תעזרו לו במימון של הביטוח של הבנק, ועם המענק שאת אמרת זה 20,000 שקל בחודש מקבל כל אחד מהם?     

אברהם ביטון: ממש לא

אברהם ביטון:  מה פתאום?!     

קריאות: לא

קריאות:  זה לא נכון

קריאות:  זה לא נכון

אברהם ביטון: זה לא נכון

קריאה: זה פשוט לא נכון

נדב וירש: לא לכולם יש שעות ליווי

נדב וירש:  שעות ליווי הפכו להיות כבר לא משהו משקם

נדב וירש:  זה לא עובד ככה

נדב וירש:  אתם לא תציעו את זה לכל אחד, ואז כולם יקבלו

נדב וירש:  זה לא עובד ככה

גל רויטשטיין: - - - מתוך 20,000, 8,000 הולך למלווה, 4,000 לתרופות, 6,000 לשכירות, אין לנו - - -     

קריאה: אדוני, זה רק אחרי ועדות

ישראל אייכלר: וב-20,000 שקל האלה, או 18,000 שקל או 15,000 שקל האלה, הם יוכלו לשלם את המשכנתה על הדירה? איזו דירה הם יכולים לקבל בסכום הכולל?     

לימור לוריא: שנייה

לימור לוריא:  אני אתייחס

קריאות: - - -     

ישראל אייכלר: טוב, אני רואה שבפרטים הקטנים אנחנו לא נוכל להתכנס, כי הרעש גדול מאוד

ישראל אייכלר:  בדיונים הבאים נפרט את זה יותר

ישראל אייכלר:      אני רוצה לאפשר את זכות הדיבור למיכאל בנימין שביקש הרבה זמן

ישראל אייכלר:  בבקשה, דבר

מיכאל ביטון: אני מיכאל בנימין, מיקי, נכה צה"ל

ישראל אייכלר: תבהיר לנו קצת את התמונה לגבי מה שדיברו עכשיו

מיכאל ביטון: לגבי 50% המספרים נכונים, אבל צריך לעמוד בפני ועדות - - -     

ישראל אייכלר: על זה דיברנו

ישראל אייכלר:  תמשיך הלאה

ישראל אייכלר:  אם הוא עבר את הוועדות וקיבל, הוא יכול להגיע למשהו?     

מיכאל ביטון: אדוני, הוא יכול להגיע ואני אסביר לך איך

מיכאל ביטון:  צריך לעבור ועדות

מיכאל ביטון:  הוועדות האלה תלויות, הן לא בלתי-תלויות

ישראל אייכלר: תלויות במה?     

מיכאל ביטון: תלויות במשרד הביטחון

מיכאל ביטון:  הן אמורות להיות בלתי-תלויות, מה שאומר שאותם רופאים שיושבים בוועדות אמורים לתת את ההחלטה על פי דעתם, דברים שלא קורים

מיכאל ביטון:  זה לא קורה, אדוני

שפרה שחר: נכון, כי הם נותנים את זה בהתאם לתקציב הפנוי

ישראל אייכלר: אז מה המספר לאדם שעובר רגיל?     

מיכאל ביטון: אדם רגיל, שגם רוצה לעבוד ורוצה להשתקם, אין לו סיכוי, אדוני

ישראל אייכלר: 15,000 הוא כן מקבל?     

אברהם ביטון: לא

ישראל אייכלר: אפילו לא 15,000? אני רוצה פשוט לדעת אם יש לו אפשרות לשלם משכנתה

מיכאל ביטון: אין לו אפשרות, אדוני

קריאות: - - -     

גל רויטשטיין: בתוך תלוש של 20,000 שקל יש לך 8,000 שקל החזר על מלווה - - -     

אברהם ביטון: תהיה בשקט, גל

ישראל אייכלר: אתם אומרים שהוא לא יכול לעמוד במשכנתה הזאת

קריאה: אדוני, יש פה משוכות שלא ניתן לעבור אותן

ישראל אייכלר: אם כך, בדיון הבא אני ארצה לקבל טבלה ממשרד הביטחון - - -     

מיכאל ביטון: אדוני, אי אפשר לקחת משכנתאות

מיכאל ביטון:  אי אפשר לקחת

מיכאל ביטון:  אדוני, אני מנסה להשיב

קריאות: - - -     

ישראל אייכלר: אני רוצה לסכם את הדיון

ישראל אייכלר:  אני מבקש מהסדרנים, היות ואני רוצה לסכם את הדיון, שאף אחד לא יורשה להפריע לי

מיכאל ביטון: אדוני, רק דבר אחד קטן לגבי המשכנתאות

ישראל אייכלר: אני רוצה לסכם את הדיון כפתיח לדיון הבא

רויטל רוט: כבוד היושב-ראש, כבוד היושב-ראש, יש כאן מישהי שרוצה לדבר

ישראל אייכלר: לא

ישראל אייכלר:  בדיון הבא כולם ידברו

מיכאל ביטון: אבל לא סיימתי, אדוני

מיכאל ביטון:  בדיוק חצי דקה

מיכאל ביטון:  שני משפטים

ישראל אייכלר: אנחנו נעשה עוד דיונים

ישראל אייכלר:  אני מסכם את הדיון הזה עם ד"ר שרשבסקי בדברים הבאים

מיכאל ביטון: שני משפטים, אדוני

ישראל אייכלר: ד"ר שרשבסקי הביא לנו המלצות, ואנחנו נרצה ללמוד אותן, אנחנו וכל חברי הכנסת

ישראל אייכלר:  אחרי שנלמד אותן, אנחנו נשב עם הגב' לוריא לראות איך נתפרת החליפה הדיורית לכל אחד ואחד מהנכים בכל אחת ואחת מהדרגות, לפי טבלה שיש במשרד הביטחון

ישראל אייכלר:      אני ארצה להבין איך, בסכומים שהוא מקבל חודשית באופן קבוע, הוא עומד במשכנתה ויכול לחיות חיים רגילים

ישראל אייכלר:  כל זה יהיה, בעזרת השם, בדיון הבא

ישראל אייכלר:  ישיבה זו נעולה